Úradný vestník L 188 , 26/07/2000 S. 0001 - 0132



Nariadenie Komisie (ES) č. 1602/2000 z 24. júla 2000, ktorým sa mení a dopĺňa nariadenie (EHS) č. 2454/93 týkajúce sa ustanovení pre vykonávanie nariadenia Rady (EHS) č. 2913/92, ktorým sa ustanovuje Colný kódex spoločenstva (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva1, v znení nariadenia Európskeho parlamentu a Rady (ES) č. 955/1999 [1](2) [2] (ďalej len "kódex"), a najmä na jeho článok 249, keďže: (1) S cieľom zabezpečiť jednotné vybavovanie žiadostí o záväzné sadzobné informácie (BTI) a zvýšenú bezpečnosť BTI je potrebné zaviesť spoločný formulár žiadosti o BTI. (2) Podmienky poskytovania zvýhodneného sadzobného zaobchádzania s tovarom z dôvodu jeho charakteru sú spojené s tarifnou klasifikáciou takéhoto tovaru v súlade s jednotným znením kombinovanej nomenklatúry. Staré ustanovenia, ktoré obsahuje nariadenie Komisie (EHS) č. 2454/93 [3] v znení nariadenia (EC) č. 1662/1999 [4], musia byť preto zrušené. (3) Predpisy spoločenstva o pôvode uplatniteľné na Zovšeobecnený systém preferencií (GSP) zabezpečujú použitie regionálnej kumulácie, okrem iného pre tie krajiny, ktoré sú členmi Združenia národov juhovýchodnej Ázie (ASEAN). Tieto ustanovenia o regionálnej kumulácii majú platiť pre Kambodžu, ktorá sa stala členom ASEANu 30. apríla 1999. Krajiny, ktoré sú členmi Juhoázijského združenia pre regionálnu spoluprácu (SAARC), by mali využívať ustanovenia o regionálnej kumulácii po splnení počiatočných záväzkov pre administratívnu spoluprácu podľa požiadaviek spoločenstva. (4) Rozloženie a príslušné kritériá pôvodu v oddieloch 1 a 2 kapitoly 2 hlavy IV časti I, ktoré sa týkajú GSP a následníckych štátov bývalej Juhoslávie, majú byť štandardizované, pričom je potrebné riadne zohľadniť osobitný charakter každej skupiny preferenčných dohôd. (5) Horeuvedené ustanovenia by už nemali platiť pre Západné pobrežie a pásmo Gazy, pretože tieto územia využívajú konvenčné preferenčné sadzobné opatrenia. (6) Boli prijaté autonómne opatrenia pre Albánsko, nariadením Rady (ES) č. 1763/1999 [5]. (7) Boli prijaté opatrenia pre dovoz vína pochádzajúceho z bývalej Juhoslovanskej republiky Macedónsko a Slovinskej republiky, nariadením Rady (ES) č. 6/2000 [6]. (8) V záujme jasnosti má byť text článkov 66 až 123 uverejnený v celistvosti. (9) Boli ustanovené nové formuláre pre Univerzálnu poštovú úniu pre prihlasovanie listových zásielok alebo balíkov. (10) Ako súčasť zjednodušenia a racionalizácie colných predpisov a postupov je potrebné zvýšiť pružnosť colného dohľadu konečného použitia s cieľom uspokojiť potreby diverzifikujúceho sa vnútorného trhu, aby sa stal užitočným nástrojom pre viaceré sektory. Táto pružnosť musí byť vyvážená zvýšenou efektívnosťou colného dohľadu na zabránenie podvodom a zneužitia zvýhodneného sadzobného zaobchádzania aj znížených colných sadzieb pre určitý tovar určený na konečné použitie. (11) Preto je potrebné, aby pravidlá ustanovené v článku 82 kódexu, platili pre zvýhodnené sadzobné zaobchádzanie poskytované podľa článku 21 kódexu. Systém colného dohľadu, ustanovený v tomto nariadení, je založený na povolení, ktoré vydávajú colné orgány, a platí pre konečné použitie uvedené v článku 82 kódexu, ak uplatniteľné ustanovenia vyžadujú takéto povolenie. (12) Články 463 až 470 zabezpečujú účinnosť článku 843, ak sa používa režim tranzitu. V záujme súladu je žiaduce zaradiť spoločné ustanovenia článku 843 do skupín. (13) Ustanovenia týkajúce sa kontrolnej kópie T5 určujú postup, ktorý sa má uplatňovať pri tovare bez ohľadu na colný režim, do ktorého bol prepustený, ak tak vyžadujú colné predpisy spoločenstva alebo iné predpisy. Tieto ustanovenia majú byť prevedené do novej časti. (14) Taktiež je žiaduce harmonizovať opatrenia, ktoré majú platiť v prípadoch, keď pravidlá spoločenstva, využívajúce tento systém kontroly, ustanovujú záruku alebo lehotu, pričom sa zistí, že nie je zabezpečený úplný súlad s predpísaným použitím a/alebo určením. (15) Na zlepšenie kontroly na základe použitia kontrolnej kópie T5 musia byť predložené presnejšie údaje, ktoré identifikujú dopravné prostriedky. Vzor kópií v prílohe 63 a vysvetľujúce poznámky v prílohe 66 pre príslušné rubriky preto musia byť zmenené. Nič nemôže zabrániť simultánnemu použitiu dvoch alebo viacerých kontrolných kópií T5, avšak na rôzne účely. (16) V niektorých oblastiach existujú špecifické pravidlá pre zodpovednosti obchodníkov a predkladanie a uvoľňovanie záruk, predovšetkým v súvislosti so Spoločnou poľnohospodárskou politikou v nariadení Komisie (EHS) č. 2220/85 [7], v znení nariadenia (ES) č. 1932/1999 [8]. Na urovnanie takýchto prípadov je potrebné zaviesť ustanovenie pre výnimky z týchto pravidiel. (17) Je potrebné aktualizovať zoznamy týkajúce sjednotkových hodnôt. (18) Z ekonomických dôvodov je potrebné rozšíriť príkaz č. 14 zoznamu uvedeného v prílohe 87 a taktiež je potrebné ho aktualizovať. (19) Opatrenia ustanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Nariadenie (EHS) č. 2454/93 sa mení a dopĺňa takto: 1. Článok 1a sa nahrádza takto: "Článok 1a Na účely uplatňovania článkov 291 až 300 sa krajiny Hospodárskej únie Beneluxu považujú za jeden členský štát." 2. K článku 6 (1) sa vkladá nasledujúci pododsek: "Žiadosti o záväznú sadzobnú informáciu sa predkladajú na formulári, ktorý zodpovedá vzoru uvedenému v prílohe 1B." 3. Článok 8 (1) sa nahrádza nasledujúcim znením: "1. Colné orgány príslušného členského štátu bezodkladne zašlú Komisii kópiu žiadosti o záväznú sadzobnú informáciu (príloha 1B), kópiu oznámenia (kópia č. 2 prílohy 1) a fakty (kópia č. 4 tej istej prílohy) alebo kópiu oznámenej záväznej informácie o pôvode a faktov. Takéto zaslanie sa musí uskutočniť v elektronickej forme." 4. Časť I, hlava III, "Zvýhodnené sadzobné zaobchádzanie vyplávajúce z charakteru tovaru", (články 16 až 34) sa vypúšťa. 5. V časti I, hlava IV, kapitola 2 (články 66 až 123) sa nahrádza takto: "KAPITOLA 2 Preferenčný pôvod Článok 66 Na účely tejto kapitoly: a) "výroba" je akýkoľvek druh spracovania alebo prepracovania vrátane montáže alebo špecifických operácií; b) "materiál" je akákoľvek zložka, surovina, komponent alebo časť atď. použitá pri výrobe výrobku; c) "výrobok" je vyrábaný výrobok, aj keď je určený na neskoršie použitie pri inej výrobnej operácií; d) "tovar" znamená materiály aj výrobky; e) "colná hodnota" je hodnota určená v súlade s Dohodou o vykonávaní článku VII Všeobecnej dohody o clách a obchode (Dohoda WTO o colnom ohodnotení); f) "cena ex-works" v zozname uvedenom v prílohe 15 znamená cenu zaplatenú za výrobok zo závodu (ex-works) výrobcovi v podniku, v ktorom sa vykoná posledné spracovanie alebo prepracovanie, za predpokladu, že cena zahŕňa hodnotu všetkých materiálov použitých pri výrobe, zníženú o akékoľvek vnútorné dane, ktoré sú alebo môžu byť vrátené, keď sa získaný výrobok vyvezie; g) "hodnota materiálov" v zozname uvedenom v prílohe 15 je colná hodnota v čase použitého dovozu materiálov bez pôvodu alebo, ak táto nie je známa alebo ju nemožno zistiť, prvá zistiteľná cena zaplatená za materiály v spoločenstve alebo oprávnenej krajine v zmysle článku 67 (1) alebo v oprávnenej republike v zmysle článku 98 (1). Ak je potrebné zistiť hodnotu použitých materiálov bez pôvodu, tento pododsek platí primerane; h) "kapitoly" a "položky" sú kapitoly a položky (štvormiestne číselné znaky) použité v nomenklatúre, ktorá predstavuje Harmonizovaný systém; i) "zaradené" znamená zaradenie výrobku alebo materiálu do príslušnej položky; j) "zásielka" znamená výrobky, ktoré sú buď zasielané naraz od jedného vývozcu jednému prijímateľovi, alebo na ktoré sa vzťahuje jednotný prepravný dokument, vzťahujúci sa na ich prepravu od vývozcu k prijímateľovi, alebo, pri absencii takéhoto dokumentu, jednotná faktúra. Oddiel 1 Zovšeobecnený systém preferencií Pododdiel 1 Definícia pojmu výrobkov s pôvodom Článok 67 1. Na účely ustanovení o zovšeobecnených sadzobných preferenciách, ktoré poskytuje spoločenstvo určitým výrobkom pochádzajúcim z rozvojových krajín (ďalej len "oprávnené krajiny"), nasledujúce výrobky sa považujú za výrobky pochádzajúce z oprávnenej krajiny: a) výrobky úplne získané v tejto krajine v zmysle článku 68; b) výrobky získané v tejto krajine, pri výrobe ktorých sa používajú iné výrobky ako výrobky uvedené v bode a) za predpokladu, že uvedené výrobky boli dostatočne spracované alebo prepracované v zmysle článku 69. 2. Na účely tohto oddielu výrobky, ktoré majú pôvod v spoločenstve v zmysle odseku 3, ktoré v oprávnenej krajine prešli spracovaním alebo prepracovaním, ktoré presahuje spracovanie alebo prepracovanie popísané v článku 70, sa považujú za výrobky pochádzajúce z tejto oprávnenej krajiny. 3. Odsek 1 platí primerane pre zisťovanie pôvodu výrobkov získaných v spoločenstve. 4. Pokiaľ Nórsko a Švajčiarsko udelia zovšeobecnené sadzobné preferencie výrobkom, ktoré majú pôvod v oprávnených krajinách uvedených v odseku 1, a uplatnia definíciu pojmu pôvodu, ktorá zodpovedá definícii uvedenej v tomto oddiele, výrobky, ktoré majú pôvod v spoločenstve, Nórsku alebo Švajčiarsku a ktoré v oprávnenej krajine prejdú spracovaním alebo prepracovaním presahujúcim spracovanie alebo prepracovanie popísané v článku 70, sa považujú za výrobky pochádzajúce z tejto oprávnenej krajiny. Ustanovenia prvého pododseku platia len pre výrobky, ktoré majú pôvod v spoločenstve, Nórsku alebo Švajčiarsku (podľa pravidiel pre pôvod súvisiacich s príslušnými sadzobnými preferenciami) a ktoré sa vyvážajú priamo do oprávnenej krajiny. Ustanovenia prvého pododseku neplatia pre výrobky, na ktoré sa vzťahujú kapitoly 1 až 24 Harmonizovaného systému. Komisia uverejní v Úradnom vestníku Európskych spoločenstiev (séria C) dátum, od ktorého platia ustanovenia uvedené v prvom a druhom pododseku. 5. Ustanovenia odseku 4 platia len pod podmienkou, že Nórsko a Švajčiarsko budú recipročne uplatňovať rovnaké zaobchádzanie pre výrobky spoločenstva. Článok 68 1. Nasledujúce produkty sa považujú za výrobky úplne získané v oprávnenej krajine alebo v spoločenstve: a) nerastné produkty vyťažené z jeho pôdy alebo z jeho morského dna; b) rastlinné produkty vypestované v spoločenstve; c) živé zvieratá narodené a chované v spoločenstve; d) produkty zo živých zvierat chovaných v spoločenstve; e) produkty získané lovom alebo rybolovom uskutočneným v spoločenstve; f) produkty morského rybolovu a ostatné produkty získané z mora pomocou jeho lodí mimo jeho teritoriálnych vôd; g) výrobky vytvorené na palube rybárskej spracovateľskej lode, na ktorej sa spracovávajú ryby výlučne z produktov uvedených v bode f); h) použité predmety pochádzajúce zo spoločenstva, vhodné len na získanie surovín; i) odpad a zvyšky, ktoré vzniknú v dôsledku výrobných operácií vykonávaných v spoločenstve; j) výrobky vyťažené z morského dna alebo spodnej pôdy, ktoré sa nachádzajú mimo jeho teritoriálnych vôd, ak má však výlučné práva na ťažbu; k) tovar vyrobený v spoločenstve výlučne z produktov uvedených v bode a) až j). 2. Pojmy "jeho lode" a "jeho rybárske spracovateľské lode" v odseku 1 f) a g) platia len pre plavidlá a rybárske spracovateľské lode: - ktoré sú registrované alebo evidované v oprávnenej krajine alebo v členskom štáte, - ktoré plávajú pod vlajkou oprávnenej krajiny alebo členského štátu, - ktoré sú aspoň na 50 % vo vlastníctve štátnych príslušníkov oprávnenej krajiny alebo členských štátov alebo spoločnosti, ktorá má ústredie v tejto krajine alebo v jednom z týchto členských štátov a ktorej manažér alebo manažéri, predseda správnej rady alebo dozornej rady alebo väčšina členov týchto rád sú štátni príslušníci tejto krajiny alebo členských štátov a okrem toho, v prípade spoločností, aspoň polovica kapitálu patrí tejto oprávnenej krajine alebo členským štátom alebo verejným orgánom alebo štátnym príslušníkom tejto oprávnenej krajiny alebo členských štátov, - ktorých kapitán a dôstojníci sú štátnymi príslušníkmi oprávnenej krajiny alebo členských štátov a - v ktorých aspoň 75 % posádky tvoria štátni príslušníci oprávnenej krajiny alebo členských štátov. 3. Pojem "oprávnená krajina" a "spoločenstvo" sa vzťahuje aj na teritoriálne vody tejto krajiny alebo členských štátov. 4. Lode plávajúce na otvorenom mori, vrátane spracovateľských rybárskych lodí, na ktorých sa spracovávajú alebo prepracovávajú ulovené ryby, sa považujú za súčasť územia oprávnenej krajiny alebo členského štátu, ktorej alebo ktorému patria, ak spĺňajú podmienky uvedené v odseku 2. Článok 69 Na účely článku 67, výrobky, ktoré nie sú úplne získané v oprávnenej krajine alebo v spoločenstve, sa považujú za dostatočne spracované alebo prepracované, ak sú splnené podmienky uvedené v zozname v prílohe 15. Tieto podmienky zahŕňajú pri všetkých výrobkoch, na ktoré sa vzťahuje tento oddiel, spracovanie alebo prepracovanie, ktoré sa musí vykonať na materiáloch bez pôvodu použitých pri výrobe, pričom platia len v súvislosti s takýmito materiálmi. Ak sa výrobok, ktorý získal štatút výrobku s pôvodom splnením podmienok uvedených v zozname, použije pri výrobe iného výrobku, neplatia preň podmienky uplatniteľné pre produkt, do ktorého je začlenený, pričom sa neberú do úvahy materiály bez pôvodu, ktoré mohli byť použité pri jeho výrobe. Článok 70 1. Bez dosahu na odsek 2, nasledujúce operácie sa považujú za nedostatočné spracovanie alebo prepracovanie pre určenie štatútu výrobkov s pôvodom bez ohľadu na to, či sú splnené požiadavky článku 69: a) operácie na zabezpečenie uchovania výrobkov v dobrom stave počas prepravy a uskladnenia (vetranie, rozmiestnenie, sušenie, chladenie, umiestnenie do soli, oxidu síričitého alebo iných vodných roztokov, odstránenie poškodených častí a podobné operácie); b) jednoduché operácie pozostávajúce z odstraňovania prachu, osievania alebo preosievania, triedenia, klasifikácie, párovania (vrátane vytvárania sád výrobkov), preplachovania, maľovania, rezania; c) i) zmeny balenia a rozdeľovanie a spájanie zásielok; ii) jednoduché uloženie vo fľašiach, fľaštičkách, vreciach, debnách, krabiciach, upevňovanie na kartičkách alebo doskách atď. a všetky ostatné jednoduché baliace operácie; d) pripevňovanie označení, nálepiek alebo iných podobných rozlišovacích znakov na výrobky alebo ich balenie; e) jednoduché zmiešavanie výrobkov bez ohľadu na to, či ide o rôzne druhy alebo nie, ak jeden alebo viaceré komponenty zmesi nespĺňajú podmienky ustanovené v tomto oddiele tak, aby mohli byť považované za výrobky s pôvodom v oprávnenej krajine alebo v spoločenstve; f) jednoduchá montáž častí na vytvorenie úplného výrobku; g) kombinácia dvoch alebo viacerých operácií uvedených v bode a) až f); h) porážanie zvierat. 2. Všetky operácie vykonávané na príslušnom výrobku buď v oprávnenej krajine, alebo spoločenstve sa zohľadňujú spoločne pri určovaní, či sa má spracovanie alebo prepracovanie, ktorým tento výrobok prešiel, považovať za nedostatočné v zmysle odseku 1. Článok 70a 1. Kvalifikačnou jednotkou pre uplatňovanie ustanovení tohto oddielu je konkrétny výrobok, ktorý sa považuje za základnú jednotku pri určovaní zaradenia pomocou nomenklatúry Harmonizovaného systému. Z toho vyplýva: a) ak sa výrobok pozostávajúci zo skupiny alebo spojenia predmetov zaradí podľa podmienok Harmonizovaného systému do jednej položky, tento celok predstavuje kvalifikačnú jednotku; b) ak zásielka pozostáva z určitého počtu rovnakých výrobkov zaradených do tej istej položky Harmonizovaného systému, pri uplatňovaní ustanovení tohto oddielu sa musí každý výrobok zohľadňovať osobitne. 2. Ak je podľa všeobecného pravidla 5 Harmonizovaného systému balenie zahrnuté do výrobku na účely zaradenia, musí byť takto zaradený na účely určenia pôvodu. Článok 71 1. Ako výnimka z ustanovení článku 69 môžu byť materiály bez pôvodu použité pri výrobe určitého výrobku za predpokladu, že ich celková hodnota nie je vyššia ako 10 % ceny ex-works výrobku. Ak je v zozname určený jeden alebo viaceré percentuálne podiely pre maximálnu hodnotu materiálov bez pôvodu, uplatňovaním prvého pododseku nesmú byť tieto percentuálne podiely prekročené. 2. Odsek 1 neplatí pre výrobky, na ktoré sa vzťahujú kapitoly 50 až 63 Harmonizovaného systému. Článok 72 1. Ako výnimka z článku 67, na účely určenia, či výrobok vyrobený v oprávnenej krajine, ktorá je členom regionálnej skupiny, má pôvod v tejto krajine v zmysle tohto článku, výrobky pochádzajúce z ktorejkoľvek krajiny tejto regionálnej skupiny a používané pri ďalšej výrobe v inej krajine tejto skupiny sa považujú za výrobky, ktoré majú pôvod v krajine, kde sa uskutočňuje ďalšia výroba (regionálna kumulácia). 2. Krajina pôvodu konečného výrobku sa určí v súlade s článkom 72a. 3. Regionálna kumulácia sa vzťahuje na štyri osobitné regionálne skupiny oprávnených krajín, ktoré využívajú výhody zovšeobecneného systému preferencií: a) Združenie národov juhovýchodnej Ázie (ASEAN) (Brunei-Darussalam, Kambodža [9], Indonézia, Laos, Malajzia, Filipíny, Singapur, Thajsko, Vietnam); b) Stredoamerický spoločný trh (CACM) (Kostarika, Honduras, Guatemala, Nikaragua, Panama [10], El Salvador); c) Andské spoločenstvo (Bolívia, Kolumbia, Ekvádor, Peru, Venezuela); d) Juhoázijské združenie pre regionálnu spoluprácu (SAARC) (Bangladéš, Bután, India, Maledivy, Nepál, Pakistan, Srí Lanka) [11]. 4. Výraz "regionálna skupina" znamená ASEAN, CACM, Andskú skupinu, prípadne SAARC. Článok 72a 1. Ak je tovar, pochádzajúci z krajiny, ktorá je členom regionálnej skupiny, spracovaný alebo prepracovaný v inej krajine tej istej regionálnej skupiny, má pôvod v tej krajine regionálnej skupiny, kde bolo vykonané posledné spracovanie alebo prepracovanie, za predpokladu, že: a) hodnota pridaná v tejto krajine, definovaná v odseku 3, je vyššia ako najvyššia colná hodnota použitých výrobkov, ktoré majú pôvod v ktorejkoľvek inej krajine regionálnej skupiny, a b) spracovanie alebo prepracovanie vykonané v tejto krajine presahuje spracovanie alebo prepracovanie uvedené v článku 70 a v prípade textilných výrobkov aj operácie uvedené v prílohe 16. 2. Ak nie sú splnené podmienky pre pôvod v odseku 1 a) a b), výrobky majú pôvod v tej krajine regionálnej skupiny, ktorá účtuje najvyššiu colnú hodnotu výrobkov s pôvodom, pochádzajúcich z iných krajín regionálnej skupiny. 3. "Pridaná hodnota" znamená cenu ex-works zníženú o colnú hodnotu každého vloženého výrobku, ktorý má pôvod v inej krajine regionálnej skupiny. 4. Dôkaz o štatúte pôvodu tovaru vyváženého z krajiny regionálnej skupiny do inej krajiny tej istej skupiny, ktorý má byť použitý pri ďalšom spracovaní alebo prepracovaní alebo má byť spätne vyvezený tam, kde sa nevykonáva žiadne ďalšie spracovanie alebo prepracovanie, sa predkladá na formulári A osvedčenia o pôvode, ktorý vydáva prvá krajina. 5. Dôkaz o štatúte pôvodu získanom alebo zachovanom podľa podmienok článku 72, tohto článku a článku 72b, pri tovare vyvážanom z krajiny regionálnej skupiny do spoločenstva, sa predkladá na formulári A osvedčenia o pôvode alebo vo forme fakturačného vyhlásenia vydaného v tejto krajine na základe formuláru A osvedčenia o pôvode, vydaného podľa ustanovení odseku 4. 6. Krajina pôvodu sa vyznačí v rubrike 12 formuláru A osvedčenia o pôvode alebo na fakturačnom vyhlásení, pričom táto krajina: - je krajinou výroby v prípade výrobkov vyvážaných bez ďalšieho spracovania alebo prepracovania podľa odseku 4; - je krajinou pôvodu podľa odseku 1 v prípade výrobkov vyvážaných po ďalšom spracovaní alebo prepracovaní. Článok 72b 1. Články 72 a 72 platia len vtedy, ak: a) pravidlá, ktorými sa riadi obchodovanie v kontexte regionálnej kumulácie, tak ako medzi krajinami regionálnej skupiny, sú rovnaké ako pravidlá ustanovené v tomto oddiele: b) každá krajina regionálnej skupiny sa zaviazala dodržiavať alebo zabezpečiť dodržiavanie podmienok tohto oddielu a poskytnúť potrebnú administratívnu spoluprácu spoločenstvu aj ostatným krajinám regionálnej skupiny s cieľom zabezpečiť správne vydávanie formulárov A osvedčení o pôvode a overovanie formulárov A osvedčení o pôvode a fakturačných vyhlásení. Tento záväzok bude zaslaný Komisii prostredníctvom Sekretariátu regionálnej skupiny. Sekretariáty sú tieto: - the ASEAN General Secretariat, - Secretaria de Integración Económica Centroamericana (SIECA), - the Junta del Acuerdo de Cartagena, - the SAARC Secretariat podľa okolností. 2. Komisia informuje členské štáty, keď budú splnené podmienky uvedené v odseku 1 v prípade každej regionálnej skupiny. 3. Článok 78 (1) b) neplatí pre výrobky, ktoré majú pôvod v ktorejkoľvek krajine regionálnej skupiny, keď prejdú cez územie ktorejkoľvek inej krajiny regionálnej skupiny, bez ohľadu na to, či sa tam vykoná spracovanie alebo prepracovanie. Článok 73 Príslušenstvo, náhradné diely a nástroje odoslané spolu so zariadením, strojom, prístrojom alebo vozidlom, ktoré sú súčasťou bežného vybavenia a zahrnuté do jeho ceny alebo ktoré nie sú osobitne faktúrované, sa považujú za súčasť príslušného zariadenia, stroja, prístroja alebo vozidla. Článok 74 Sady definované vo všeobecnom predpise 3 Harmonizovaného systému sa považujú za sady s pôvodom, ak časti, z ktorých sa skladajú, sú výrobky s pôvodom. Ak sa však sada skladá z výrobkov s pôvodom aj výrobkov bez pôvodu, sada ako celok sa považuje za sadu s pôvodom, akhodnota výrobkov bez pôvodu neprevyšuje 15 % ceny ex-works tejto sady. Článok 75 Pre určenie, či je výrobok výrobkom s pôvodom, nie je potrebné zisťovať pôvod nasledujúcich prvkov, ktoré môžu byť použité pri jeho výrobe: a) energia a palivo; b) závod a zariadenia; c) stroje a nástroje; d) tovar, ktorý nevstupuje a ktorý nemá vstúpiť do konečného zloženia výrobku. Článok 76 1. Výnimky z ustanovení tohto oddielu sú možné v prospech najmenej rozvinutých oprávnených krajín, ktoré využívajú výhody zovšeobecneného systému preferencií, ak ich odôvodňuje rozvoj existujúcich priemyselných odvetví alebo tvorba nových priemyselných odvetví. Najmenej rozvinuté krajiny sú krajiny uvedené v ročných nariadeniach Rady a rozhodnutí ECSC o uplatňovaní zovšeobecnených sadzobných preferencií. Príslušné krajiny na tento účel predložia spoločenstvu žiadosť o výnimku spolu so zdôvodnením žiadosti v súlade s odsekom 3. 2. Pri skúmaní žiadosti sa predovšetkým berú do úvahy: a) prípady, keď by uplatňovanie existujúcich pravidiel pre pôvod významne ovplyvnilo schopnosť existujúceho priemyselného odvetvia v príslušnej krajine pokračovať vo vývoze do spoločenstva, pričom sa osobitne zohľadňujú prípady, keď táto skutočnosť môže viesť k zatvoreniu podnikov; b) osobitné prípady, keď je možné jasne preukázať, že pravidlá pre pôvod môžu zabrániť významným investíciám do priemyselného odvetvia a keď výnimka v prospech realizácie investičného programu umožní postupné plnenie týchto pravidiel; c) ekonomický a sociálny vplyv rozhodnutia, ktoré má byť prijaté, predovšetkým v súvislosti so zamestnanosťou v oprávnených krajinách a spoločenstve. 3. Pre umožnenie skúmania žiadostí o výnimku, krajina, ktorá predkladá žiadosť, poskytne na podporu svojej žiadosti čo najúplnejšie informácie, ktoré sa predovšetkým týkajú nasledujúcich bodov: - popis hotového výrobku, - charakter a množstvo materiálov, ktoré majú pôvod v tretej krajine, - výrobný proces, - pridaná hodnota, - počet zamestnancov príslušného podniku, - predpokladaný objem vývozu do spoločenstva, - ostatné možné zdroje dodávok surovín, - dôvody pre požadované trvanie, - iné poznámky. 4. Komisia predloží žiadosť o výnimku výboru. Rozhodne sa o nej v súlade s postupom ustanoveným v článku 249 kódexu. 5. Ak sa použije výnimka, v rubrike 4 formuláru A osvedčenia o pôvode alebo na fakturačnom vyhlásení ustanovenom v článku 89 musí byť uvedená nasledujúca veta: "Výnimka — nariadenie (ES) č.…/…". 6. Ustanovenia odsekov 1 až 5 platia pre akékoľvek predĺženie. Článok 77 Podmienky ustanovené v tomto oddiele pre získanie štatútu výrobku s pôvodom musia byť aj naďalej vždy splnené v oprávnenej krajine alebo v spoločenstve. Ak sú výrobky s pôvodom, vyvezené z oprávnenej krajiny alebo zo spoločenstva do inej krajiny, vrátené, musia sa považovať za výrobky bez pôvodu, ak nie je možné preukázať k spokojnosti príslušných orgánov, že: - vrátené výrobky sú rovnaké ako vyvážané výrobky a - neboli na nich vykonané žiadne operácie, okrem operácií potrebných na ich uchovanie v dobrom stave počas doby, kedy sa nachádzali v tejto krajine alebo počas ktorej boli vyvážané. Článok 78 1. Nasledujúce výrobky sa považujú za dopravené priamo z oprávnenej krajiny do spoločenstva alebo zo spoločenstva do oprávnenej krajiny: a) výrobky dopravované bez prechodu cez územie akejkoľvek inej krajiny okrem prípadov, keď ide o územie inej krajiny tej istej regionálnej skupiny, ak sa použije článok 72; b) výrobky, ktoré predstavujú jedinú zásielku dopravovanú cez územia iných krajín ako je oprávnená krajina alebo spoločenstvo a ak k tomu dôjde, s prekládkou alebo dočasným uskladnením v týchto krajinách, ak výrobky zostanú pod dozorom colných orgánov krajiny tranzitu alebo uskladnenia, neboli na nich vykonané operácie iné ako vykládka, prekládka alebo akákoľvek operácia určená na ich uchovanie v dobrom stave; c) výrobky prepravované cez územie Nórska alebo Švajčiarska a následne ďalej vyvážané úplne alebo sčasti do spoločenstva alebo do oprávnenej krajiny, ak tieto výrobky zostanú pod dozorom colných orgánov krajiny tranzitu alebo uskladnenia a neboli na nich vykonané operácie iné ako vykládka, prekládka alebo akákoľvek operácia určená na ich uchovanie v dobrom stave; d) výrobky, ktoré sú dopravované potrubím bez prerušenia cez iné územie ako je oprávnená krajina vývozu alebo spoločenstvo. 2. Dôkaz, že podmienky uvedené v odseku 1 b) a c) boli splnené, musí byť predložený príslušným colným orgánom, a to na základe predloženia: a) jednotného prepravného dokumentu, pokrývajúceho prechod z krajiny vývozu cez krajinu tranzitu, alebo b) osvedčenia vydaného colnými orgánmi krajiny tranzitu: - v ktorom je uvedený presný popis výrobkov, - v ktorom sú uvedené dátumy vykládky a prekládky výrobkov a tam, kde je to primerané, názvy lodí alebo iných použitých dopravných prostriedkov, a - ktoré osvedčuje podmienky, za ktorých výrobky zostali v krajine tranzitu; c) alebo, ak tomu tak nie je, akékoľvek preukazné dokumenty. Článok 79 1. Výrobky s pôvodom, zasielané z oprávnenej krajiny na výstavu do inej krajiny a predávané po výstave na účel dovozu do spoločenstva, sú pri dovoze zvýhodnené na základe sadzobných preferencií uvedených v článku 67, ak výrobky spĺňajú požiadavky tohto oddielu, ktoré ich oprávňujú na to, aby boli uznané ako výrobky pochádzajúce z oprávnenej krajiny vývozu, a za predpokladu uistenia príslušných colných orgánov spoločenstva, že: a) vývozca zaslal tieto výrobky z oprávnenej krajiny vývozu priamo do krajiny, v ktorej sa koná výstava a ktorá ich tam vystavila; b) vývozca predal alebo iným spôsobom poskytol výrobky osobe v spoločenstve; c) výrobky boli expedované do spoločenstva počas výstavy alebo hneď po nej v stave, v ktorom boli zaslané na výstavu; d) keďže výrobky boli zaslané na výstavu, neboli použité na žiadny iný účel ako predvedenie na výstave. 2. Formulár A osvedčenia o pôvode sa predkladá colným orgánom spoločenstva bežným spôsobom. V osvedčení musí byť uvedený názov a adresa výstavy. V prípade potreby môžu byť požadované doplňujúce listinné dôkazy o charaktere výrobkov a podmienkach, za ktorých boli vystavované. 3. Odsek 1 sa vzťahuje na akúkoľvek obchodnú, priemyselnú, poľnohospodársku alebo remeselnú výstavu, veľtrh alebo podobné verejné predstavenie alebo predvedenie, ktoré nie je organizované na súkromné účely v obchodoch alebo obchodných priestoroch s cieľom predaja zahraničných výrobkov a počas ktorého výrobky zostávajú pod dohľadom colných orgánov. Pododdiel 2 Dôkaz pôvodu Článok 80 Výrobky, ktoré majú pôvod v oprávnenej krajine, využívajú výhody sadzobných preferencií uvedených v článku 67, a to pri predložení: a) formuláru A osvedčenia o pôvode, ktorého vzor sa nachádza v prílohe 17; alebo b) v prípadoch uvedených v článku 89 (1), vyhlásenia, ktorého znenie je uvedené v prílohe 18, ktoré uvedie vývozca na faktúre, dodacom liste alebo akomkoľvek inom obchodnom dokumente, v ktorom sú dostatočne podrobne popísané príslušné výrobky, aby bola možná ich identifikácia (ďalej len "fakturačné vyhlásenie"). a) OSVEDČENIE O PÔVODE, FORMULÁR A Článok 81 1. Výrobky s pôvodom v zmysle tohto oddielu pri dovoze do spoločenstva spĺňajú podmienky pre sadzobné preferencie uvedené v článku 67, ak boli dopravené priamo v zmysle článku 78, a to pri predložení formuláru A osvedčenia o pôvode, ktorý vydajú colné orgány alebo iné príslušné vládne orgány oprávnenej krajiny za predpokladu, že uvedená krajina: - oznámila Komisii informácie požadované v článku 93 a - pomáha spoločenstvu umožniť colným orgánom členských štátov preveriť pravosť dokumentu alebo správnosť informácií týkajúcich sa skutočného pôvodu príslušných výrobkov. 2. Formulár A osvedčenia o pôvode môže byť vydaný len vtedy, ak môže slúžiť ako listinný dôkaz požadovaný na účely sadzobných preferencií uvedených v článku 67. 3. Formulár A osvedčenia o pôvode bude vydaný len na základe písomnej žiadosti vývozcu alebo jeho oprávneného zástupcu. 4. Vývozca alebo jeho oprávnený zástupca predloží spolu so žiadosťou akékoľvek primerané podporné dokumenty, ktoré dokazujú, že výrobky, ktoré majú byť vyvezené, spĺňajú podmienky pre vydanie formuláru A osvedčenia o pôvode. 5. Osvedčenie vydajú príslušné vládne orgány oprávnenej krajiny, ak výrobky, ktoré majú byť vyvezené, môžu byť považované za výrobky pochádzajúce z tejto krajiny v zmysle pododielu 1. Osvedčenie musí byť poskytnuté vývozcovi hneď po uskutočnení alebo zabezpečení vývozu. 6. Na účely overenia, či podmienky uvedené v odseku 5 boli splnené, príslušné vládne orgány majú právo požadovať akýkoľvek listinný dôkaz alebo vykonať akúkoľvek kontrolu, ktorú považujú za potrebnú. 7. Zodpovednosťou príslušných vládnych orgánov oprávnenej krajiny vývozu je zabezpečiť, aby osvedčenia a žiadosti boli riadne vyplnené. 8. Vyplňovanie rubriky 2 formuláru A osvedčenia o pôvode je nepovinné. Rubrika 12 musí byť riadne vyplnená, kde bude uvedené "Európske spoločenstvo" alebo jeden z členských štátov. 9. Dátum vydania formuláru A osvedčenia o pôvode musí byť uvedený v rubrike 11. V tejto rubrike, ktorá je vyhradená pre príslušné vládne orgány vydávajúce osvedčenie, musí byť uvedený vlastnoručný podpis. Článok 82 Ak sú rozmontované alebo nezmontované výrobky v zmysle všeobecného pravidla 2 a) Harmonizovaného systému, ktoré patria do oddielu XVI alebo XVII alebo položky č. 7308 alebo 9406 Harmonizovaného systému, na žiadosť dovozcu a na základe podmienok, ktoré ustanovia colné orgány krajiny dovozu, vyvážané po častiach, colným orgánom musí byť predložený jeden dôkaz pôvodu takýchto výrobkov pri vývoze prvej časti. Článok 83 Keďže formulár A osvedčenia o pôvode predstavuje listinný dôkaz pre uplatňovanie ustanovení pre sadzobné preferencie uvedené v článku 67, zodpovednosťou príslušných vládnych orgánov krajiny vývozu je uskutočniť všetky kroky potrebné na overenie pôvodu výrobkov a kontrolu ostatných údajov uvedených v osvedčení. Článok 84 Dôkazy pôvodu musia byť predložené colným orgánom členských štátov dovozu v súlade s postupom ustanoveným v článku 62 kódexu. Uvedené orgány môžu požadovať preklad dôkazu pôvodu a môžu taktiež požadovať, aby bolo k dovoznému vyhláseniu priložené vyhlásenie dovozcu, že výrobky spĺňajú podmienky, požadované pre uplatňovanie tohto oddielu. Článok 85 1. Ako výnimka z článku 81 (5), formulár A osvedčenia o pôvode môže byť výnimočne vydaný po vývoze výrobkov, na ktoré sa vzťahuje, ak: a) nebol vydaný v čase vývozu v dôsledku chýb alebo neúmyselných opomenutí alebo osobitných okolností alebo b) sa preukáže k spokojnosti príslušných vládnych orgánov, že formulár A osvedčenia o pôvode bol vydaný, avšak nebol prijatý pri dovoze z technických príčin. 2. Príslušné vládne orgány môžu vydať osvedčenie so spätnou platnosťou len vtedy, ak overia, že informácie uvedené v žiadosti vývozcu sú v súlade s informáciami, ktoré obsahuje zodpovedajúci vývozný spis, a že nebol vydaný formulár A osvedčenia o pôvode, spĺňajúci ustanovenia tohto oddielu, keď boli príslušné výrobky vyvezené. 3. V rubrike 4 formuláru A osvedčenia o pôvode vydaného so spätnou platnosťou musí byť uvedené označenie alebo . Článok 86 1. V prípade odcudzenia, straty alebo zničenia formuláru A osvedčenia o pôvode, vývozca môže požiadať príslušné vládne orgány, ktoré ho vydali, o duplikát, ktorý má byť vyhotovený na základe vývozných dokumentov, ktoré majú v držaní. Rubrika 4 duplikátu formuláru A vydaného týmto spôsobom musí byť označená slovom alebo , spolu s dátumom vydania a poradovým číslom pôvodného osvedčenia. 2. Na účely článku 90b, duplikát nadobúda účinnosť odo dňa účinnosti originálu. Článok 87 1. Ak sú výrobky s pôvodom umiestnené pod dohľad colného úradu v spoločenstve, musí byť možné nahradiť pôvodný dôkaz pôvodu jedným alebo viacerými formulármi A osvedčení o pôvode na účel zaslania všetkých alebo niektorých týchto výrobkov inde v rámci spoločenstva alebo do Švajčiarska alebo Nórska. Náhradný (náhradné) formulár (formuláre) A osvedčenia (osvedčení) o pôvode vydáva colný úrad, pod dohľad ktorého sú výrobky umiestnené. 2. Náhradné osvedčenie, vydané pri použití odseku 1 alebo článku 88, sa považuje za definitívne osvedčenie o pôvode výrobkov, na ktoré sa vzťahuje. Náhradné osvedčenie sa vydáva na základe písomnej žiadosti spätného vývozcu. 3. V náhradnom osvedčení musí byť v rubrike v pravom hornom rohu uvedený názov sprostredkujúcej krajiny, v ktorej je vydané. Rubrika 4 musí obsahovať slová alebo , ako aj dátum vydania pôvodného osvedčenia o pôvode a jeho poradové číslo. Názov spätného vývozcu musí byť uvedený v rubrike 1. Názov konečného prijímateľa musí byť uvedený v rubrike 2. Všetky náležitosti alebo spätne vyvážané výrobky, uvedené v origináli, musia byť prevedené do rubrík 3 až 9. Odkazy na faktúru spätného vývozcu musia byť uvedené v rubrike 10. Colné orgány, ktoré vydali náhradné osvedčenie, potvrdia rubriku 11. Zodpovednosť týchto orgánov sa obmedzuje na vydanie náhradného osvedčenia. Náležitosti v rubrike 12, ktoré sa týkajú krajiny pôvodu a cieľovej krajiny, sa vykonajú podľa pôvodného osvedčenia. Túto rubriku podpíše spätný vývozca. Spätný vývozca, ktorý podpíše túto rubriku v dobrej viere, nezodpovedá za správnosť náležitostí v pôvodnom osvedčení. 4. Colný úrad, ktorý má vykonať operáciu uvedenú v odseku 1, zaznamená na pôvodné osvedčenie hmotnosť, počet a charakter zasielaných výrobkov a uvedie v ňom poradové čísla zodpovedajúceho náhradného osvedčenia alebo osvedčení. Musí uchovávať originál osvedčenia aspoň tri roky. 5. Fotokópia originálu osvedčenia môže byť priložená k náhradnému osvedčeniu. 6. V prípade výrobkov, ktoré využívajú sadzobné preferencie uvedené v článku 67, na základe výnimky udelenej v súlade s ustanoveniami článku 76, postup ustanovený v tomto článku platí len vtedy, ak sú výrobky určené pre spoločenstvo. Článok 88 Výrobky s pôvodom v zmysle tohto oddielu spĺňajú pri dovoze do spoločenstva podmienky na využívanie sadzobných preferencií uvedených v článku 67 pri predložení náhradného formuláru A osvedčenia o pôvode, vydaného colnými orgánmi Nórska alebo Švajčiarska na základe formuláru A osvedčenia o pôvode vydaného príslušnými vládnymi orgánmi oprávnenej krajiny, ak boli splnené podmienky ustanovené v článku 78 a ak Nórsko alebo Švédsko pomáha spoločenstvu umožniť jeho colným orgánom preveriť pravosť a správnosť vydaných osvedčení. Postup pre preverovanie ustanovený v článku 94 platí primerane. Lehota stanovená v článku 94 (3) sa predlžuje na osem mesiacov. b) FAKTURAČNÉ VYHLÁSENIE Článok 89 1. Fakturačné vyhlásenie môže vyhotoviť: a) schválený vývozca spoločenstva v zmysle článku 90 alebo b) akýkoľvek vývozca pre akúkoľvek zásielku, ktorá pozostáva z jedného alebo viacerých balení obsahujúcich výrobky s pôvodom, ktorých celková hodnota nie je vyššia ako 6000 eur, za predpokladu, že sa na tento postup vzťahuje pomoc uvedená v článku 81 (1). 2. Fakturačné vyhlásenie môže byť vyhotovené vtedy, ak príslušné výrobky možno považovať za výrobky s pôvodom v spoločenstve alebo v oprávnenej krajine, pričom spĺňajú ostatné požiadavky tohto oddielu. 3. Vývozca, ktorý vyhotoví fakturačné vyhlásenie, musí byť pripravený kedykoľvek na žiadosť colnice alebo iných príslušných vládnych orgánov krajiny vývozu predložiť všetky príslušné dokumenty, ktoré dokazujú štatút pôvodu pre príslušné výrobky, ako aj splnenie ostatných požiadaviek tohto oddielu. 4. Fakturačné vyhlásenie vyhotoví vývozca buď vo francúzštine, alebo angličtine vypísaním, opečiatkovaním alebo vytlačením vyhlásenia na faktúre, dodacom liste alebo akomkoľvek inom obchodnom dokumente, ktorého znenie sa nachádza v prílohe 18. Ak je vyhlásenie napísané rukou, musí byť napísané atramentom tlačenými znakmi. 5. Na fakturačných vyhláseniach musí byť originálny vlastnoručný podpis vývozcu. Schválený vývozca v zmysle článku 90 však nemusí podpísať takéto vyhlásenia, ak predloží colným orgánom písomný záväzok, že prijíma plnú zodpovednosť za akékoľvek fakturačné vyhlásenie, ktoré ho identifikuje, tak, ako by ho vlastnoručne podpísal. 6. V prípadoch uvedených v odseku 1 b) použitie fakturačného vyhlásenia podlieha nasledujúcim osobitným podmienkam: a) pre každú zásielku musí byť vyhotovené jedno fakturačné vyhlásenie; b) ak tovar, ktorý obsahuje zásielka, už prešiel preverovaním v krajine vývozu v súvislosti s definíciou "výrobkov s pôvodom", vývozca môže uviesť túto kontrolu vo fakturačnom vyhlásení. Ustanovenia prvého pododseku nezbavujú vývozcov povinnosti dodržať akékoľvek iné formality, požadované podľa colných alebo poštových predpisov. Článok 90 1. Colné orgány spoločenstva môžu povoliť akémukoľvek vývozcovi, ďalej len "schválený vývozca", ktorý často zasiela výrobky pochádzajúce zo spoločenstva v zmysle článku 67 (2) a ktorý k spokojnosti colných orgánov poskytne všetky potrebné záruky, potrebné na overenie štatútu pôvodu výrobkov, ako aj splnenie ostatných požiadaviek tohto oddielu, aby mohol vystavovať fakturačné vyhlásenia bez ohľadu na hodnotu príslušných výrobkov. 2. Colné orgány môžu udeliť štatút schváleného vývozcu na základe akýchkoľvek podmienok, ktoré považujú za primerané. 3. Colné orgány pridelia schválenému vývozcovi číslo colného povolenia, ktoré musí byť uvedené na fakturačnom vyhlásení. 4. Colné orgány budú sledovať používanie povolenia schváleným vývozcom. 5. Colné orgány môžu povolenie kedykoľvek odňať. Urobia tak vtedy, ak schválený vývozca už neposkytuje záruky uvedené v odseku 1, nespĺňa podmienky uvedené v odseku 2 alebo inak nesprávne používa povolenie. Článok 90a 1. Dôkaz o štatúte výrobku s pôvodom v spoločenstve v zmysle článku 67 (2) sa predkladá buď: a) vo forme osvedčenia o pohybe EUR.1, ktorého vzor sa nachádza v prílohe 21, alebo b) predložením vyhlásenia uvedeného v článku 89. 2. Vývozca alebo jeho oprávnený zástupca uvedie v rubrike 2 osvedčenia o pohybe EUR.1 "GSP beneficiary countries" a "EC", alebo "Pays bénéficiaires du SPG" a "CE". 3. Ustanovenia tohto oddielu, ktoré sa vzťahujú na vydávanie, používanie a následné overovanie formuláru A osvedčenia o pôvode, platia primerane pre osvedčenia o pohybe EUR.1 a s výnimkou ustanovení týkajúcich sa ich vydávania aj pre fakturačné vyhlásenia. Článok 90b 1. Dôkaz pôvodu je platný 10 mesiacov odo dňa vydania v krajine vývozu, pričom sa v uvedenej lehote prekladá colným orgánom krajiny dovozu. 2. Dôkazy pôvodu, ktoré sú predložené colným orgánom krajiny dovozu po uplynutí posledného termínu pre predloženie uvedeného v odseku 1, môžu byť prijaté na účel uplatňovania sadzobných preferencií uvedených v článku 67, ak nepredloženie týchto dokumentov do konečného termínu spôsobili výnimočné okolnosti. 3. V ostatných prípadoch oneskoreného predloženia môžu colné orgány členského štátu dovozu prijať aj také osvedčenia, pri ktorých im boli výrobky predložené pred uplynutím uvedenej lehoty. 4. Na žiadosť dovozcu a po zohľadnení podmienok ustanovených colnými orgánmi členského štátu dovozu môže byť colným orgánom pri dovoze prvej zásielky predložený jediný dôkaz pôvodu vtedy, ak tovar: a) je dovážaný v rámci častých a priebežných obchodných tokov významnej obchodnej hodnoty; b) podlieha tej istej predajnej zmluve, pričom zmluvné strany sú zriadené v krajine vývozu alebo v spoločenstve; c) je zaradený pod rovnaký číselný znak (osemmiestny) kombinovanej nomenklatúry; d) pochádza výlučne od toho istého vývozcu, je určený pre toho istého dovozcu a podlieha vstupným formalitám v tom istom colnom úrade v spoločenstve. Tento postup platí pre množstvá a obdobie stanovené príslušnými colnými orgánmi. Toto obdobie nesmie byť za žiadnych okolností dlhšie ako tri mesiace. Článok 90c 1. Výrobky, ktoré zasielajú súkromné osoby ako malé balíky súkromným osobám alebo ktoré sú obsahom osobnej batožiny cestujúcich, môžu byť prijaté ako výrobky s pôvodom, na ktoré vzťahujú sadzobné preferencie uvedené v článku 67, a to bez toho, aby bolo potrebné predložiť formulár A osvedčenia o pôvode alebo fakturačné vyhlásenie, za predpokladu, že tieto výrobky nie sú dovážané na základe obchodovania a boli prihlásené ako výrobky, ktoré spĺňajú podmienky potrebné pre uplatňovanie tohto oddielu, a ak neexistuje pochybnosť o pravdivosti takéhoto vyhlásenia. 2. Príležitostné dovozy, ktoré pozostávajú výlučne z výrobkov pre osobné použitie prijímateľov alebo cestujúcich alebo ich rodín, sa nepovažujú za dovoz na základe obchodovania, ak z charakteru a množstva výrobkov jasne vyplýva, že nie sú určené na žiadny obchodný účel. Okrem toho celková hodnota týchto výrobkov nesmie byť vyššia ako 500 eur v prípade malých balíkov alebo 1200 eur v prípade obsahu osobnej batožiny cestujúcich. Článok 91 1. Ak sa použije článok 67 (2), (3) alebo (4), príslušné vládne orgány oprávnenej krajiny, ktoré sú vyzvané, aby vydali formulár A osvedčenia o pôvode pre výrobky, pri výrobe ktorých sú použité materiály pochádzajúce zo spoločenstva, Nórska alebo Švajčiarska, berú do úvahy osvedčenie o pohybe EUR.1 alebo, tam, kde je to potrebné, fakturačné vyhlásenie. 2. V rubrike 4 formuláru A osvedčenia o pôvode vydaného v prípadoch uvedených v odseku 1 musí byť uvedená poznámka "EC cumulation", "Norway cumulation", "Switzerland cumulation", alebo "Cumul CE", "Cumul Norvége", "Cumul Suisse". Článok 92 Zistenie drobných nezrovnalostí medzi údajmi vo formulári A osvedčenia o pôvode, osvedčení o pohybe EUR.1 alebo vo fakturačnom vyhlásení a údajmi uvedenými v dokumentoch predložených colnému úradu na účel vykonania formalít pre dovoz výrobkov nemá za následok ipso facto neplatnosť vyhlásenia od počiatku, ak sa riadne zistí, že tento dokument zodpovedá predloženým výrobkom. Zjavné formálne chyby, ako sú preklepy na formulári A osvedčenia o pôvode, osvedčení o pohybe EUR.1 alebo vo fakturačnom vyhlásení, nebudú mať za následok zamietnutie tohto dokumentu, ak tieto chyby nevyvolávajú pochybnosti o správnosti údajov v tomto dokumente. Pododdiel 3 Metódy administratívnej spolupráce Článok 93 1. Oprávnené krajiny oznámia Komisii názvy a adresy vládnych orgánov, ktoré sa nachádzajú na ich území a ktoré majú právo vydávať formuláre A osvedčení o pôvode, spolu so vzormi pečiatok, ktoré používajú tieto orgány a názvom a adresou príslušných vládnych orgánov zodpovedných za kontrolu formulárov A osvedčení o pôvode a fakturačných vyhlásení. Pečiatky musia byť platné odo dňa, kedy ich vzory prijme Komisia. Komisia zašle tieto informácie colným orgánom členských štátov. Ak sa táto komunikácia uskutočňuje v rámci zmien predchádzajúcich oznámení, Komisia uvedie dátum zaradenia týchto nových pečiatok do používania podľa pokynov od príslušných vládnych orgánov oprávnených krajín. Tieto informácie sú určené na úradné použitie; ak však má byť tovar prepustený do voľného obehu, príslušné colné orgány môžu povoliť dovozcovi alebo jeho oprávnenému zástupcovi nahliadnuť do vzorových pečiatok uvedených v tomto odseku. 2. Komisia uverejní v Úradnom vestníku Európskych spoločenstiev (séria "C") dátum, kedy nové oprávnené krajiny uvedené v článku 97 splnia záväzky uvedené v odseku 1. 3. Komisia zašle oprávneným krajinám vzory pečiatok, ktoré používajú colné orgány členských štátov pri vydávaní osvedčení o pohybe EUR.1. Článok 93a Na účely ustanovení o sadzobných preferenciách uvedených v článku 67, každá oprávnená krajina musí dodržiavať alebo zabezpečiť súlad s pravidlami pre pôvod výrobkov, vyplňovanie a vydávanie formuláru A osvedčení o pôvode, podmienky pre používanie fakturačných vyhlásení a podmienky týkajúce sa metód administratívnej spolupráce. Článok 94 1. Následné overovanie formuláru A osvedčení o pôvode a fakturačných vyhlásení sa vykonáva výberovým spôsobom alebo vtedy, keď majú colné orgány v spoločenstve dôvodné pochybnosti o pravosti takýchto dokumentov, štatúte pôvodu príslušných výrobkov alebo splnení ostatných požiadaviek tohto oddielu. 2. Na účely vykonávania ustanovení odseku 1 colné orgány v spoločenstve vrátia formulár A osvedčenia o pôvode alebo faktúru, ak bola predložená, ako aj fakturačné vyhlásenie alebo kópiu týchto dokumentov príslušným vládnym orgánom v oprávnenej krajine vývozu, pričom tam, kde je to primerané, uvedú dôvody na vyšetrovanie. Na podporu žiadosti o overenie musia byť taktiež zaslané akékoľvek získané dokumenty a informácie, z ktorých vyplýva, že informácie uvedené v príslušnom dôkaze pôvodu nie sú správne. Ak uvedené orgány rozhodnú o pozastavení sadzobných preferencií uvedených v článku 67, pretože čakajú na výsledky preverovania, povolia dovozcovi prepustenie výrobkov, ktoré však bude podliehať akýmkoľvek bezpečnostným opatreniam, ktoré sú považované za potrebné. 3. Ak bola predložená žiadosť o následné preverenie v súlade s odsekom 1, takéto preverenie musí byť vykonané a jeho výsledky oznámené colným orgánom spoločenstva najneskôr do šiestich mesiacov. Z výsledkov sa musí dať určiť, či dôkaz pôvodu platí pre skutočne vyvezené výrobky a či tieto výrobky môžu byť považované za výrobky pochádzajúce z oprávnenej krajiny alebo spoločenstva. 4. V prípade formuláru A osvedčení o pôvode vydaných v súlade s článkom 91, odpoveď musí obsahovať kópiu (kópie) osvedčenia (osvedčení) o pohybe EUR.1 alebo, tam, kde je to primerané, príslušného fakturačného vyhlásenia (vyhlásení). 5. Ak v prípadoch dôvodných pochybností nie je obdržaná odpoveď do šiestich mesiacov, uvedených v odseku 3, alebo ak odpoveď neobsahuje dostatočné informácie na určenie pravosti príslušného dokumentu alebo skutočného pôvodu výrobkov, príslušným orgánom musí byť zaslané druhé oznámenie. Ak po druhom oznámení nie sú výsledky preverovania oznámené požadujúcim orgánom do štyroch mesiacov alebo ak tieto výsledky neumožňujú určiť pravosť príslušného dokumentu alebo skutočný pôvod výrobkov, požadujúce orgány zamietnu oprávnenie na sadzobné preferencie, okrem výnimočných okolností. Ustanovenia prvého pododseku platia medzi krajinami tej istej regionálnej skupiny na účely následného preverovania formulárov A osvedčení o pôvode v súlade s týmto oddielom. 6. Ak z postupu preverovania alebo iných dostupných informácií vyplynie, že došlo ku konaniu v rozpore s ustanoveniami tohto oddielu, oprávnená krajina vývozu z vlastného podnetu alebo na žiadosť spoločenstva vykoná primerané vyšetrovanie alebo zabezpečí vykonanie takéhoto vyšetrovania primerane naliehavým spôsobom s cieľom zistiť takéto porušenia a zabrániť im. Spoločenstvo sa môže zúčastniť vyšetrovania na tento účel. 7. Na účel následného preverovania formuláru A osvedčení o pôvode, kópií osvedčení, ako aj akýchkoľvek vývozných dokumentov, v ktorých sú uvedené odkazy na tieto osvedčenia, príslušné vládne orgány oprávnenej krajiny vývozu ich musia uchovávať aspoň dva roky. Článok 95 Článok 78 (1) c) a článok 88 platia len vtedy, ak v kontexte sadzobných preferencií poskytovaných Nórskom a Švajčiarskom na určité výrobky pochádzajúce z rozvojových krajín, platia ustanovenia podobné ustanoveniam spoločenstva. Komisia oznámi colné orgány členských štátov, že Nórsko a Švajčiarsko prijalo takéto ustanovenia, a oznámi im dátum, od ktorého sa uplatňujú ustanovenia článku 78 (1) c) a článku 88 a podobné ustanovenia prijaté Nórskom a Švajčiarskom. Tieto ustanovenia platia pod podmienkou, že spoločenstvo, Nórsko a Švajčiarsko uzatvorili zmluvu, v ktorej je okrem iného uvedené, že si navzájom poskytnú potrebnú pomoc v otázkach administratívnej spolupráce. Pododdiel 4 Ceuta a Melilla Článok 96 1. Pojem "spoločenstvo" používaný v tomto oddiele nezahŕňa Ceutu alebo Melillu. Pojem "výrobky, ktoré majú pôvod v spoločenstve" nezahŕňa výrobky, ktoré majú pôvod v Ceute alebo Melille. 2. Tento oddiel platí primerane pre určenie, či výrobky možno považovať za výrobky, ktoré majú pôvod v oprávnenej krajine vývozu, ktorá využíva zovšeobecnený systém sadzobných preferencií pri ich vývoze do Ceuty a Melilly, alebo za výrobky, ktoré majú pôvod v Ceute a Melille. 3. Ceuta a Melilla sa považujú za jedno územie. 4. Ustanovenia tohto oddielu o vydávaní, používaní a následnom preverovaní formuláru A osvedčení o pôvode platia primerane pre výrobky, ktoré majú pôvod v Ceute a Melille. 5. Španielske colné orgány zodpovedajú za uplatňovanie týchto ustanovení v Ceute a Melille. Pododdiel 5 Záverečné ustanovenie Článok 97 Ak je krajina alebo územie prijaté alebo opäť prijaté ako oprávnená krajina v súvislosti s výrobkami, uvedenými v príslušných nariadeniach Rady alebo rozhodnutí ESCS, na tovar pochádzajúci z tejto krajiny alebo územia sa môže vzťahovať zovšeobecnený systém preferencií pod podmienkou, že je vyvezený z oprávnenej krajiny alebo územia v deň uvedený v článku 93 (2) alebo po tomto dni. Oddiel 3 Republiky Albánsko, Bosna a Hercegovina, Chorvátsko; Bývalá Juhoslovanská republika Macedónsko (pre určité vína), Slovinská republika (pre určité vína) Pododdiel 1 Definícia pojmu výrobky s pôvodom Článok 98 1. Na účely ustanovení o sadzobných preferenciách udeľovaných spoločenstvom na určité výrobky pochádzajúce z republiky Albánsko, Bosna a Hercegovina, Chorvátsko; Bývalej Juhoslovanskej republiky Macedónsko (pre určité vína) a Slovinskej republiky (pre určité vína), (ďalej len "oprávnené republiky"), sa nasledujúce výrobky považujú za výrobky, ktoré majú pôvod v oprávnenej republike: a) výrobky úplne získané v tejto oprávnenej republike v zmysle článku 99; b) výrobky získané v tejto oprávnenej republike, pri výrobe ktorých sú použité výrobky iné ako výrobky uvedené v bode a), za predpokladu, že uvedené výrobky prešli dostatočným spracovaním alebo prepracovaním v zmysle článku 100. 2. Na účely tohto oddielu, výrobky, ktoré majú pôvod v spoločenstve v zmysle odseku 3, ktoré v oprávnenej republike prejdú spracovaním alebo prepracovaním nad rámec popísaný v článku 101, sa považujú za výrobky, ktoré majú pôvod v tejto oprávnenej republike. 3. Odsek 1 platí primerane pre zisťovanie pôvodu výrobkov získaných v spoločenstve. Článok 99 1. Nasledujúce produkty sa považujú za výrobky úplne získané v oprávnenej republike alebo v spoločenstve: a) nerastné produkty vyťažené z jej (jeho) pôdy alebo morského dna; b) rastlinné produkty vypestované v tejto republike alebo v spoločenstve; c) živé zvieratá narodené a chované v tejto republike alebo v spoločenstve; d) produkty získané zo živých zvierat chovaných v tejto republike alebo v spoločenstve; e) produkty získané lovom alebo rybolovom uskutočneným v tejto republike alebo v spoločenstve; f) produkty morského rybolovu a ostatné produkty získané z mora pomocou jej (jeho) lodí mimo teritoriálnych vôd; g) výrobky vytvorené na palube priemyselnej rybárskej lode výlučne z produktov uvedených v bode f); h) použité predmety pochádzajúce z tejto republiky alebo zo spoločenstva, vhodné len na získanie surovín; i) odpad a zvyšky, ktoré vzniknú v dôsledku výrobných operácií vykonávaných v tejto republike alebo v spoločenstve; j) výrobky vyťažené z morskej pôdy alebo spodnej pôdy mimo jej (jeho) teritoriálnych vôd, ak má výlučné ťažobné práva; k) tovar vyrobené v tejto republike alebo v spoločenstve výlučne z produktov uvedených v bode a) až j). 2. Pojem "jej (jeho) lode" a "jej (jeho) priemyselné rybárske lode" v odseku 1 f) a g) platí len pre plavidlá a priemyselné rybárske lode: - ktoré sú registrované alebo evidované v oprávnenej republike alebo v členskom štáte, - ktoré plávajú pod vlajkou oprávnenej republiky alebo členského štátu, - ktoré sú aspoň na 50 % vo vlastníctve štátnych príslušníkov oprávnenej republiky alebo členského štátu alebo spoločnosti, ktorá má ústredie v tejto republike, alebo v jednom z členských štátov, a ktorej manažér alebo manažéri, predseda správnej rady alebo dozornej rady a väčšina členov týchto rád sú štátni príslušníci tejto oprávnenej republiky alebo členských štátov, a okrem toho, v prípade spoločností aspoň polovica kapitálu patrí tejto oprávnenej republike alebo členským štátom alebo verejným orgánom alebo štátnym príslušníkom tejto oprávnenej republiky alebo členských štátov, - ktorých kapitán a dôstojníci sú všetci štátnymi príslušníkmi oprávnenej republiky alebo členských štátov, - v ktorých aspoň 75 % posádky tvoria štátni príslušníci oprávnenej republiky alebo členských štátov. 3. Pojem "oprávnená republika" a "spoločenstvo" sa vzťahuje aj na teritoriálne vody tejto republiky alebo členských štátov. 4. Lode plávajúce po otvorenom mori vrátane rybárskych spracovateľských lodí, na ktorých sa spracovávajú alebo prepracovávajú ulovené ryby, sa považujú za súčasť územia oprávnenej republiky alebo členského štátu, ktorému patria, ak spĺňajú podmienky uvedené v odseku 2. Článok 100 Na účely článku 98 výrobky, ktoré nie sú úplne získané v oprávnenej republike alebo v spoločenstve, sa považujú za dostatočne spracované alebo prepracované, ak sú splnené podmienky uvedené v prílohe 15. Podľa týchto podmienok pre všetky výrobky, na ktoré sa vzťahuje tento oddiel, platí, že spracovanie alebo prepracovanie musí byť vykonané na materiáloch bez pôvodu, použitých pri výrobe a platí len v súvislosti s týmito materiálmi. Ak sa výrobok, ktorý získal štatút pôvodu splnením podmienok uvedených v zozname, použije pri výrobe iného výrobku, nevzťahujú sa naň podmienky platné pre výrobok, do ktorého je vložený, pričom sa neberú do úvahy materiály bez pôvodu, ktoré mohli byť použité pri jeho výrobe. Článok 101 1. Bez dosahu na odsek 2, nasledujúce operácie sa považujú za nedostatočné spracovanie alebo prepracovanie pre určenie štatútu výrobkov s pôvodom bez ohľadu na to, či sú splnené požiadavky článku 100: a) operácie na zabezpečenie uchovávania výrobkov v dobrom stave počas prepravy a uskladnenia (vetranie, rozmiestnenie, sušenie, chladenie, umiestnenie do soli, oxidu síričitého alebo iných vodných roztokov, odstránenie poškodených častí a podobné operácie); b) jednoduché operácie pozostávajúce z odstraňovania prachu, osievania alebo preosievania, triedenia, klasifikácie, párovania (vrátane vytvárania sád výrobkov), preplachovania, maľovania, rezania; c) i) zmeny balenia a rozdeľovanie a spájanie balení; ii) jednoduché uloženie do fliaš, fľaštičiek, vriec, krabíc, upevňovanie na kartičkách alebo doskách atď. alebo všetky ostatné jednoduché baliace operácie; d) pripevňovanie označení, nálepiek alebo iných podobných rozlišovacích znakov na výrobky alebo ich balenie; e) jednoduché zmiešanie výrobkov bez ohľadu na to, či sú rovnakého alebo rôzneho druhu, kde jeden alebo viaceré komponenty zmesi nespĺňajú podmienky ustanovené v tomto oddiele, aby mohli byť považované za výrobky s pôvodom v oprávnenej republike alebo v spoločenstve; f) jednoduchá montáž častí výrobkov na vytvorenie kompletného výrobku; g) kombinácia dvoch alebo viacerých operácií uvedených v bodoch a) až f); h) porážanie zvierat. 2. Všetky operácie vykonávané buď v oprávnenej republike, alebo spoločenstve na príslušnom výrobku sa posudzujú spoločne pri určovaní, či spracovanie alebo prepracovanie vykonané na tomto výrobku sa má považovať za nedostatočné v zmysle odseku 1. Článok 101a 1. Kvalifikačnou jednotkou pre uplatňovanie ustanovení tohto oddielu je konkrétny výrobok, ktorý sa považuje za základnú jednotku pri určovaní zaradenia pomocou nomenklatúry Harmonizovaného systému. Z toho vyplýva: a) ak sa výrobok pozostávajúci zo skupiny alebo spojenia predmetov zaradí podľa podmienok Harmonizovaného systému do jednej položky, tento celok predstavuje kvalifikačnú jednotku; b) ak zásielka pozostáva z určitého počtu rovnakých výrobkov zaradených do tej istej položky Harmonizovaného systému, pri uplatňovaní ustanovení tohto oddielu sa musí každý výrobok zohľadňovať osobitne. 2. Ak je podľa všeobecného pravidla 5 Harmonizovaného systému balenie zahrnuté do výrobku na účely zaradenia, musí byť takto zaradené na účely určenia pôvodu. Článok 102 1. Ako výnimka z ustanovení článku 100, materiály bez pôvodu môžu byť použité pri výrobe určitého výrobku, ak ich celková hodnota nie je vyššia ako 10 % ceny ex-works výrobku. Ak je v zozname uvedený jeden alebo viaceré percentuálne podiely pre maximálnu hodnotu materiálov bez pôvodu, tieto percentuálne podiely nesmú byť prekročené pri uplatňovaní prvého pododseku. 2. Odsek 1 neplatí pre výrobky patriace do kapitoly 60 až 63 Harmonizovaného systému. Článok 103 Príslušenstvo, náhradné diely a nástroje odoslané spolu so zariadením, strojom, prístrojom alebo vozidlom, ktoré sú súčasťou bežného vybavenia a zahrnuté do jeho ceny alebo ktoré nie sú osobitne faktúrované, sa považujú za súčasť príslušného zariadenia, stroja, prístroja alebo vozidla. Článok 104 Sady definované vo všeobecnom predpise 3 Harmonizovaného systému sa považujú za sady s pôvodom, ak všetky časti, z ktorých sa skladajú, sú výrobky s pôvodom. Ak sa však sada skladá z predmetov s pôvodom aj predmetov bez pôvodu, sada ako celok sa považuje za sadu s pôvodom, ak hodnota výrobkov bez pôvodu neprevyšuje 15 % ceny ex-works tejto sady. Článok 105 Na účely určenia, či je výrobok výrobkom s pôvodom, nie je potrebné zistiť pôvod nasledujúcich položiek, ktoré môžu byť použité pri jeho výrobe: a) energia a palivo; b) závod a zariadenie; c) stroje a nástroje; d) tovar, ktorý nevstupuje a ktorý nie je určený pre vstup do konečného zloženia výrobku. Článok 106 Podmienky uvedené v tomto oddiele pre získanie štatútu výrobku s pôvodom musia byť aj naďalej vždy splnené v oprávnenej republike alebo v spoločenstve. Ak sú výrobky s pôvodom, vyvezené z oprávnenej republiky alebo zo spoločenstva do inej krajiny, vrátené, musia sa považovať za výrobky bez pôvodu, ak nie je možné preukázať k spokojnosti príslušných orgánov, že: - vrátené výrobky sú rovnaké ako vyvážané výrobky a - nebola na nich vykonaná žiadna operácia, okrem operácií potrebných na ich uchovanie v dobrom stave počas doby, kedy sa nachádzali v tejto krajine alebo počas ktorej boli vyvážané. Článok 107 1. Nasledujúce výrobky sa považujú za dopravené priamo z oprávnenej republiky do spoločenstva alebo zo spoločenstva do oprávnenej republiky: a) výrobky dopravované bez prechodu cez územie akejkoľvek inej krajiny; b) výrobky, ktoré predstavujú jedinú zásielku dopravovanú cez územia iných krajín, ako je oprávnená republika alebo spoločenstvo, a, ak k tomu dôjde, s prekládkou alebo dočasným uskladnením v týchto krajinách, ak výrobky zostanú pod dozorom colných orgánov krajiny tranzitu alebo uskladnenia, neboli na nich vykonané operácie iné ako vykládka, prekládka alebo akákoľvek operácia určená na ich uchovanie v dobrom stave; c) výrobky, ktoré sú dopravované potrubím bez prerušenia cez iné územie, ako je oprávnená krajina vývozu alebo spoločenstvo. 2. Dôkaz, že podmienky uvedené v odseku 1 b) sú splnené, musí byť predložený príslušným colným orgánom, a to na základe predloženia: a) jednotného prepravného dokumentu, pokrývajúceho prechod z krajiny vývozu cez krajinu tranzitu, a b) osvedčenia vydaného colnými orgánmi krajiny tranzitu: - v ktorom je uvedený presný popis výrobkov, - v ktorom sú uvedené dátumy vykládky a prekládky výrobkov a tam, kde je to primerané, názvy lodí alebo iných použitých dopravných prostriedkov, a - ktoré osvedčuje podmienky, za ktorých výrobky zostali v krajine tranzitu; c) alebo, ak tomu tak nie je, akékoľvek preukazné dokumenty. Článok 108 1. Výrobky s pôvodom zasielané z oprávnenej republiky na výstavu do inej krajiny a predávané po výstave na účel dovozu do spoločenstva, sú pri dovoze zvýhodnené na základe sadzobných preferencií uvedených v článku 98, ak spĺňajú požiadavky tohto oddielu, ktoré ich oprávňujú na to, aby boli uznané ako výrobky pochádzajúce z tejto oprávnenej republiky a za predpokladu uistenia príslušných colných orgánov spoločenstva, že: a) vývozca zaslal tieto výrobky z oprávnenej republiky priamo do krajiny, v ktorej sa koná výstava a ktorá ich tam vystavila; b) vývozca predal alebo iným spôsobom poskytol výrobky osobe v spoločenstve; c) výrobky boli expedované do spoločenstva počas výstavy alebo hneď po nej v stave, v ktorom boli zaslané na výstavu; d) keďže výrobky boli zaslané na výstavu, neboli použité na žiadny iný účel ako predvedenie na výstave. 2. Osvedčenie o pohybe EUR.1 sa predkladá colným orgánom spoločenstva bežným spôsobom. V osvedčení musí byť uvedený názov a adresa výstavy. V prípade potreby môžu byť požadované doplňujúce listinné dôkazy o charaktere výrobkov a podmienkach, za ktorých boli vystavované. 3. Odsek 1 sa vzťahuje na akúkoľvek obchodnú, priemyselnú, poľnohospodársku alebo remeselnú výstavu, veľtrh alebo podobné verejné predstavenie alebo predvedenie, ktoré nie je organizované na súkromné účely v obchodoch alebo obchodných priestoroch s cieľom predaja zahraničných výrobkov a počas ktorého výrobky zostávajú pod dohľadom colných orgánov. Pododdiel 2 Dôkaz pôvodu Článok 109 Výrobky, ktoré majú pôvod v oprávnenej republike, využívajú výhody sadzobných preferencií uvedených v článku 98, a to pri predložení: a) osvedčenia o pohybe EUR.1, ktorého vzor sa nachádza v prílohe 21; alebo b) v prípadoch uvedených v článku 116 (1), vyhlásenia, ktorého znenie je uvedené v prílohe 22, ktoré uvedie vývozca na faktúre, dodacom liste alebo akomkoľvek inom obchodnom dokumente, v ktorom sú dostatočne podrobne popísané príslušné výrobky, aby bola možná ich identifikácia (ďalej len "fakturačné vyhlásenie"). a) OSVEDČENIE O POHYBE EUR.1 Článok 110 1. Výrobky s pôvodom v zmysle tohto oddielu pri dovoze do spoločenstva spĺňajú podmienky pre sadzobné preferencie uvedené v článku 98, ako boli dopravené priamo v zmysle článku 107, a to pri predložení osvedčenia o pohybe EUR.1, ktorý vydajú colné orgány alebo iné príslušné vládne orgány Albánska, Bosny a Hercegoviny, Chorvátska, bývalej Juhoslovanskej republiky Macedónsko alebo Slovinska, za predpokladu, že tieto oprávnené republiky: - oznámili Komisii informácie požadované v článku 121 a - pomáhajú spoločenstvu umožniť colným orgánom členských štátov preveriť pravosť dokumentu alebo správnosť informácií týkajúcich sa skutočného pôvodu príslušných výrobkov. 2. Osvedčenie o pohybe EUR.1 môže byť vydané len vtedy, ak môže slúžiť ako listinný dôkaz požadovaný na účely sadzobných preferencií uvedených v článku 98. 3. Osvedčenie o pohybe EUR.1 bude vydané len na základe písomnej žiadosti vývozcu alebo jeho oprávneného zástupcu. Takáto žiadosť musí byť vyhotovená na formulári, ktorého vzor sa nachádza v prílohe 21 a ktorý musí byť vyplnený v súlade s ustanoveniami tohto pododdielu. Príslušné orgány oprávnenej republiky vývozu alebo členského štátu musia uchovávať žiadosti o osvedčenia o pohybe EUR.1 aspoň tri roky. 4. Vývozca alebo jeho oprávnený zástupca predloží spolu so žiadosťou akékoľvek primerané podporné dokumenty, ktoré dokazujú, že výrobky, ktoré majú byť vyvezené, spĺňajú podmienky pre vydanie osvedčenia o pohybe EUR.1. Vývozca sa zaviaže na žiadosť príslušných orgánov predložiť doplňujúce dôkazy, ktoré môžu požadovať na účel zistenia správnosti štatútu pôvodu výrobkov, ktoré spĺňajú podmienky pre preferenčné zaobchádzanie, a zaviaže sa, že bude súhlasiť s akoukoľvek kontrolou jeho účtovníctva a akoukoľvek kontrolou uvedených orgánov, súvisiacou s okolnosťami, za ktorých boli výrobky získané. 5. Osvedčenie o pohybe EUR.1 vydajú príslušné vládne orgány oprávnených republík alebo colné orgány členského štátu vývozu, ak výrobky, ktoré majú byť vyvezené, môžu byť považované za výrobky z pôvodom v zmysle tohto oddielu. 6. Keďže osvedčenie o pohybe EUR.1 predstavuje listinný dôkaz pre uplatňovanie preferenčných opatrení uvedených v článku 98, zodpovednosťou príslušných vládnych orgánov oprávnenej republiky alebo colných orgánov členského štátu vývozu je vykonať akékoľvek potrebné opatrenia na overenie pôvodu výrobkov a kontrolu ostatných údajov uvedených osvedčení. 7. Na účely overenia, či podmienky uvedené v odseku 5 boli splnené, príslušné vládne orgány oprávnenej republiky alebo colné orgány členského štátu vývozu majú právo požadovať akýkoľvek listinný dôkaz alebo vykonať akúkoľvek kontrolu, ktorú považujú za potrebnú. 8. Zodpovednosťou príslušných vládnych orgánov oprávnenej republiky alebo colných orgánov členského štátu vývozu je zabezpečiť, aby formuláre uvedené v odseku 1 boli riadne vyplnené. 9. Dátum vydania osvedčenia o pohybe EUR.1 musí byť uvedený v časti osvedčenia vyhradenej pre colné orgány. 10. Osvedčenie o pohybe EUR.1 vydávajú príslušné orgány oprávnenej republiky alebo colné orgány členského štátu vývozu pri vývoze výrobkov, na ktoré sa vzťahuje. Musí byť poskytnuté vývozcovi hneď, ako sa vykoná dovoz alebo zabezpečí jeho vykonanie. Článok 111 Ak sú rozmontované alebo nezmontované výrobky v zmysle všeobecného pravidla 2 a) Harmonizovaného systému, ktoré patria do oddielu XVI alebo XVII alebo položky č. 7308 alebo 9406 Harmonizovaného systému, na žiadosť dovozcu a na základe podmienok, ktoré ustanovia colné orgány krajiny dovozu, vyvážané po častiach, colným orgánom musí byť predložený jeden dôkaz pôvodu takýchto výrobkov pri vývoze prvej časti. Článok 112 Dôkazy pôvodu musia byť predložené colným orgánom členského štátu dovozu v súlade s postupmi ustanovenými v článku 62 kódexu. Uvedené orgány môžu požadovať preklad dôkazu pôvodu a môžu taktiež požadovať, aby bolo k dovoznému vyhláseniu priložené vyhlásenie dovozcu, že výrobky spĺňajú podmienky požadované pre uplatňovanie tohto oddielu. Článok 113 1. Ako výnimka z článku 110 (10), osvedčenie o pohybe EUR.1 môže byť výnimočne vydané po vývoze výrobkov, na ktoré sa vzťahuje, ak: a) ak nebolo vydané v čase vývozu v dôsledku chýb alebo neúmyselných opomenutí alebo osobitných okolností alebo b) sa preukáže k spokojnosti príslušných vládnych orgánov, že osvedčenie o pohybe EUR.1 bolo vydané, avšak nebolo prijaté pri dovoze z technických príčin. 2. Príslušné orgány môžu vydať osvedčenie o pohybe EUR.1 so spätnou platnosťou len vtedy, ak overia, že informácie uvedené v žiadosti vývozcu sú v súlade s informáciami, ktoré obsahuje zodpovedajúci vývozný spis, a že nebolo vydané osvedčenie o pohybe EUR.1, spĺňajúce ustanovenia tohto oddielu, keď boli príslušné výrobky vyvezené. 3. V osvedčeniach o pohybe EUR.1 vydaných so spätnou platnosťou musí byť uvedené jedno z nasledujúcich označení: - , - , - , - , - , - , - , - , - , - , - . 4. Označenie uvedené v odseku 3 musí byť uvedené v rubrike "Poznámky" osvedčenia o pohybe EUR.1. Článok 114 1. V prípade odcudzenia, straty alebo zničenia osvedčenia o pohybe EUR.1, vývozca môže požiadať príslušné orgány, ktoré ho vydali, o duplikát, ktorý má byť vyhotovený na základe vývozných dokumentov, ktoré majú v držaní. 2. Duplikát vydaný týmto spôsobom musí byť označený jedným z nasledujúcich slov: - , - , - , - , - , - , - , - , - , - , - . 3. Označenie uvedené v odseku 2 musí byť uvedené v rubrike "Poznámky" osvedčenia o pohybe EUR.1. 4. Duplikát, na ktorom musí byť uvedený dátum vydania originálu osvedčenia o pohybe EUR.1., nadobúda účinnosť od tohto dňa. Článok 115 Ak sú výrobky s pôvodom umiestnené pod dohľad colného úradu v spoločenstve, musí byť možné nahradiť pôvodný dôkaz pôvodu jedným alebo viacerými osvedčeniami o pohybe EUR.1 na účel zaslania všetkých alebo niektorých týchto výrobkov inde v rámci spoločenstva. Náhradné osvedčenie (osvedčenia) o pohybe EUR.1 vydáva colný úrad, pod dohľad ktorého sú výrobky umiestnené. b) FAKTURAČNÉ VYHLÁSENIE Článok 116 1. Fakturačné vyhlásenie môže vyhotoviť: a) schválený vývozca spoločenstva v zmysle článku 117 alebo b) akýkoľvek vývozca pre akúkoľvek zásielku, ktorá pozostáva z jedného alebo viacerých balení obsahujúcich výrobky s pôvodom, ktorých celková hodnota nie je vyššia ako 6000 eúr, za predpokladu, že sa na tento postup vzťahuje pomoc uvedená v článku 110 (1). 2. Fakturačné vyhlásenie môže byť vyhotovené vtedy, ak príslušné výrobky možno považovať za výrobky s pôvodom v spoločenstve alebo v oprávnenej republike, pričom spĺňajú ostatné požiadavky tohto oddielu. 3. Vývozca, ktorý vyhotoví fakturačné vyhlásenie, musí byť pripravený kedykoľvek na žiadosť colnice alebo iných príslušných vládnych orgánov krajiny vývozu predložiť všetky príslušné dokumenty, ktoré dokazujú štatút pôvodu pre príslušné výrobky, ako aj splnenie ostatných požiadaviek tohto oddielu. 4. Fakturačné vyhlásenie vyhotoví vývozca buď vo francúzštine, alebo angličtine vypísaním, opečiatkovaním alebo vytlačením vyhlásenia na faktúre, dodacom liste alebo akomkoľvek inom obchodnom dokumente, ktorého znenie sa nachádza v prílohe 22, pričom použije jednu z jazykových verzií uvedených v tejto prílohe a v súlade s ustanoveniami domáceho práva krajiny vývozu. Ak je vyhlásenie napísané rukou, musí byť napísané atramentom tlačenými znakmi. 5. Na fakturačných vyhláseniach musí byť originálny vlastnoručný podpis vývozcu. Schválený vývozca v zmysle článku 117 však nemusí podpísať takéto vyhlásenia, ak predloží colným orgánom písomný záväzok, že prijíma plnú zodpovednosť za akékoľvek fakturačné vyhlásenie, ktoré ho identifikuje, tak, ako by ho vlastnoručne podpísal. 6. V prípadoch uvedených v odseku 1 b) použitie fakturačného vyhlásenia podlieha nasledujúcim osobitným podmienkam: a) pre každú zásielku musí byť vyhotovené jedno fakturačné vyhlásenie; b) ak tovar, ktorý obsahuje zásielka, už prešiel preverovaním v krajine vývozu v súvislosti s definíciou "výrobkov s pôvodom", vývozca môže uviesť túto kontrolu vo fakturačnom vyhlásení. Ustanovenia prvého pododseku nezbavujú vývozcov povinnosti dodržať akékoľvek iné formality, požadované podľa colných alebo poštových predpisov. Článok 117 1. Colné orgány spoločenstva môžu povoliť akémukoľvek vývozcovi, ďalej len "schválený vývozca", ktorý často zasiela výrobky pochádzajúce zo spoločenstva v zmysle článku 98 (2) a ktorý k spokojnosti colných orgánov poskytne všetky potrebné záruky, potrebné na overenie štatútu pôvodu výrobkov, ako aj splnenie ostatných požiadaviek tohto oddielu, aby mohol vystavovať fakturačné vyhlásenia bez ohľadu na hodnotu príslušných výrobkov. 2. Colné orgány môžu udeliť štatút schváleného vývozcu na základe akýchkoľvek podmienok, ktoré považujú za primerané. 3. Colné orgány pridelia schválenému vývozcovi číslo colného povolenia, ktoré musí byť uvedené na fakturačnom vyhlásení. 4. Colné orgány budú sledovať používanie povolenia schváleným vývozcom. 5. Colné orgány môžu povolenie kedykoľvek odňať. Urobia tak vtedy, ak schválený vývozca už neposkytuje záruky uvedené v odseku 1, nespĺňa podmienky uvedené v odseku 2 alebo inak nesprávne používa povolenie. Článok 118 1. Dôkaz pôvodu platí odo dňa vydania v krajine vývozu a v uvedenej lehote musí byť predložený colným orgánom krajiny dovozu. 2. Dôkazy pôvodu, ktoré sú predložené colným orgánom krajiny dovozu po uplynutí posledného termínu pre predloženie uvedeného v odseku 1, môžu byť prijaté na účel uplatňovania sadzobných preferencií uvedených v článku 98, ak nepredloženie týchto dokumentov do konečného termínu spôsobili výnimočné okolnosti. 3. V ostatných prípadoch oneskoreného predloženia môžu colné orgány krajiny dovozu prijať aj také dôkazy pôvodu, pri ktorých im boli výrobky predložené pred uplynutím uvedenej lehoty. 4. Na žiadosť dovozcu a po zohľadnení podmienok ustanovených colnými orgánmi členského štátu dovozu môže byť colným orgánom pri dovoze prvej zásielky predložený jediný dôkaz pôvodu vtedy, ak tovar: a) je dovážaný v rámci častých a priebežných obchodných tokov významnej obchodnej hodnoty; b) podlieha tej istej predajnej zmluve, pričom zmluvné strany sú zriadené v krajine vývozu alebo v spoločenstve; c) je zaradený pod rovnaký číselný znak (osemmiestny) kombinovanej nomenklatúry; d) pochádza výlučne od toho istého vývozcu, je určený pre toho istého dovozcu a podlieha vstupným formalitám v tom istom colnom úrade v spoločenstve. Tento postup platí pre množstvá a obdobie stanovené príslušnými colnými orgánmi. Toto obdobie nesmie byť za žiadnych okolností dlhšie ako tri mesiace. Článok 119 1. Výrobky, ktoré zasielajú súkromné osoby ako malé balíky súkromným osobám alebo ktoré sú obsahom osobnej batožiny cestujúcich, môžu byť prijaté ako výrobky s pôvodom, na ktoré vzťahujú sadzobné preferencie uvedené v článku 98, a to bez toho, aby bolo potrebné predložiť osvedčenie o pohybe EUR.1 alebo fakturačné vyhlásenie, za predpokladu, že tieto výrobky nie sú dovážané na základe obchodovania a boli prihlásené ako výrobky, ktoré spĺňajú podmienky potrebné pre uplatňovanie tohto oddielu, a ak neexistuje pochybnosť o pravdivosti takéhoto vyhlásenia. 2. Príležitostné dovozy, ktoré pozostávajú výlučne z výrobkov pre osobné použitie prijímateľov alebo cestujúcich alebo ich rodín, sa nepovažujú za dovoz na základe obchodovania, ak z charakteru a množstva výrobkov jasne vyplýva, že nie sú určené na žiadny obchodný účel. Okrem toho celková hodnota týchto výrobkov nesmie byť vyššia ako 500 eur v prípade malých balíkov alebo 1200 eur v prípade výrobkov, ktoré sú obsahom osobnej batožiny cestujúcich. Článok 120 Zistenie drobných nezrovnalostí medzi údajmi uvedenými v dôkaze pôvodu a údajmi uvedenými v dokumentoch predložených colnému úradu na účel vykonania formalít pre dovoz výrobkov nemá za následok ipso facto neplatnosť vyhlásenia od počiatku, ak sa riadne zistí, že tento dokument zodpovedá predloženým výrobkom. Zjavné formálne chyby ako sú preklepy na dôkaze pôvodu nebudú mať za následok zamietnutie tohto dokumentu, ak tieto chyby nevyvolávajú pochybnosti o správnosti údajov v tomto dokumente. Pododdiel 3 Metódy administratívnej spolupráce Článok 121 1. Oprávnené republiky oznámia Komisii názvy a adresy vládnych orgánov, ktoré sa nachádzajú na ich území a ktoré majú právo vydávať osvedčenia o pohybe EUR.1, spolu so vzormi pečiatok, ktoré používajú tieto orgány a názvom a adresou príslušných vládnych orgánov zodpovedných za kontrolu osvedčení o pohybe EUR.1 a fakturačných vyhlásení. Pečiatky musia byť platné odo dňa, kedy ich vzory prijme komisia. Komisia zašle tieto informácie colným orgánom členských štátov. Ak sa táto komunikácia uskutočňuje v rámci zmien predchádzajúcich oznámení, komisia uvedie dátum zaradenia týchto nových pečiatok do používania podľa pokynov od príslušných vládnych orgánov oprávnených republík. Tieto informácie sú určené na úradné použitie; ak však má byť tovar prepustený do voľného obehu, príslušné colné orgány môžu povoliť dovozcovi alebo jeho oprávnenému zástupcovi nahliadnuť do vzorových pečiatok uvedených v tomto odseku. 2. Komisia zašle oprávneným republikám vzory pečiatok, ktoré používajú colné orgány členských štátov pri vydávaní osvedčení o pohybe EUR.1. Článok 122 1. Následné overovanie osvedčení o pohybe EUR.1 a fakturačných vyhlásení sa vykonáva výberovým spôsobom alebo vtedy, keď majú colné orgány v členskom štáte dovozu alebo príslušné vládne orgány oprávnených republík dôvodné pochybnosti o pravosti takýchto dokumentov, štatúte pôvodu príslušných výrobkov alebo splnení ostatných požiadaviek tohto oddielu. 2. Na účely vykonávania ustanovení odseku 1 príslušné orgány v členskom štáte dovozu alebo oprávnenej republike vrátia osvedčenie o pohybe EUR.1 a faktúru, ak bola predložená, ako aj fakturačné vyhlásenie alebo kópiu týchto dokumentov príslušným orgánom v oprávnenej republike vývozu alebo členskom štáte, pričom tam, kde je to primerané, uvedú dôvody na vyšetrovanie. Na podporu žiadosti o overenie musia byť taktiež zaslané akékoľvek získané dokumenty a informácie, z ktorých vyplýva, že informácie uvedené v príslušnom dôkaze pôvodu nie sú správne. Ak colné orgány v členskom štáte dovozu rozhodnú o pozastavení sadzobných preferencií uvedených v článku 98, pretože čakajú na výsledky preverovania, povolia dovozcovi prepustenie výrobkov, ktoré však bude podliehať akýmkoľvek bezpečnostným opatreniam, ktoré sú považované za potrebné. 3. Ak bola predložená žiadosť o následné preverenie v súlade s odsekom 1, takéto preverenie musí byť vykonané a jeho výsledky oznámené colným orgánom členských štátov dovozu alebo príslušným vládnym orgánom oprávnenej republiky dovozu najneskôr do šiestich mesiacov. Z výsledkov sa musí dať určiť, či dôkaz pôvodu platí pre skutočne vyvezené výrobky a či tieto výrobky môžu byť považované za výrobky pochádzajúce z oprávnenej republiky alebo spoločenstva. 4. Ak v prípadoch dôvodných pochybností nie je obdržaná odpoveď do šiestich mesiacov uvedených v odseku 3 alebo ak odpoveď neobsahuje dostatočné informácie na určenie pravosti príslušného dokumentu alebo skutočného pôvodu výrobkov, príslušným orgánom musí byť zaslané druhé oznámenie. Ak po druhom oznámení nie sú výsledky preverovania oznámené požadujúcim orgánom do štyroch mesiacov alebo ak tieto výsledky neumožňujú určiť pravosť príslušného dokumentu alebo skutočný pôvod výrobkov, požadujúce orgány zamietnu oprávnenie na sadzobné preferencie, okrem výnimočných okolností. 5. Ak z postupu preverovania alebo iných dostupných informácií vyplynie, že došlo ku konaniu v rozpore s ustanoveniami tohto oddielu, oprávnená republika vývozu z vlastného podnetu alebo na žiadosť spoločenstva vykoná primerané vyšetrovanie alebo zabezpečí vykonanie takéhoto vyšetrovania primerane naliehavým spôsobom s cieľom zistiť takéto porušenia a zabrániť im. Spoločenstvo sa môže zúčastniť vyšetrovania za týmto účelom. 6. Na účel následného preverovania osvedčení o pohybe EUR.1, kópií osvedčení, ako aj akýchkoľvek vývozných dokumentov, v ktorých sú uvedené odkazy na tieto osvedčenia, príslušné vládne orgány oprávnenej republiky vývozu alebo colné orgány členského štátu vývozu ich musia uchovávať aspoň dva roky. Pododdiel 4 Ceuta a Melilla Článok 123 1. Pojem "spoločenstvo" používaný v tomto oddiele nezahŕňa Ceutu a Melillu. Pojem "výrobky, ktoré majú pôvod v spoločenstve" nezahŕňa výrobky, ktoré majú pôvod v Ceute alebo Melille. 2. Tento oddiel platí primerane pre určenie, či výrobky možno považovať za výrobky, ktoré majú pôvod v oprávnených republikách vývozu, ktoré využívajú preferencie pri ich dovoze do Ceuty a Melilly, alebo za výrobky, ktoré majú pôvod v Ceute a Melille. 3. Ceuta a Melilla sa považujú za jedno územie. 4. Ustanovenia tohto oddielu o vydávaní, používaní a následnom preverovaní osvedčení o pohybe EUR.1 platia primerane pre výrobky, ktoré majú pôvod v Ceute a Melille. 5. Španielske colné orgány zodpovedajú za uplatňovanie týchto ustanovení v Ceute a Melille." 6. V článku 237 (1) a (4) sa pojmy "C1" a "C2/CP3" nahrádzajú pojmami "CN22" resp. "CN23". 7. V časti I, "Colnica — schválené určenie alebo použitie, oddiel I, Prepustenie do voľného obehu", kapitola 2 (články 291 až 308) sa nahrádza takto: "KAPTIOLA 2 Konečné použitie Článok 291 1. Táto kapitola platí vtedy, ak sa zistí, že tovar prepustený do voľného obehu so zvýhodneným sadzobným zaobchádzaním alebo pri zníženej alebo nulovej sadzbe cla z dôvodu jeho konečného použitia podlieha colnému dohľadu konečného použitia. 2. Na účely tejto kapitoly: a) "jediné povolenie" je povolenie, ktoré zahŕňa rôzne colné správy; b) "účtovníctvo" je obchodný, daňový alebo iný účtovný materiál držiteľa alebo takéto údaje vedené v jeho mene; c) "záznamy" sú údaje, ktoré obsahujú všetky potrebné informácie a technické údaje na akomkoľvek médiu, ktoré umožnia colným orgánom vykonávať operácie dohľadu a kontroly. Článok 292 1. Na udelenie zvýhodneného sadzobného zaobchádzania v súlade s článkom 21 kódexu je potrebnépísomné povolenie, ak sa zistí, že tovar podlieha colnému dohľadu nad konečným použitím. Ak je tovar prepustený do voľného obehu pri zníženej alebo nulovej sadzbe cla z dôvodu jeho konečného použitia a účinné ustanovenia vyžadujú, aby tovar zostal pod colným dohľadom v súlade s článkom 82 kódexu, je potrebné písomné povolenie na účely colného dohľadu nad konečným použitím. 2. Žiadosti musia byť vyhotovené písomne podľa vzoru uvedeného v prílohe 67. Colné orgány môžu povoliť, aby sa o obnovenie alebo zmenu mohlo žiadať vo forme jednoduchej písomnej žiadosti. 3. Za konkrétnych okolností môžu colné orgány povoliť, aby vyhlásenie pre prepustenie do voľného obehu vyhotovené v písomnej forme alebo pomocou metódy spracovania dát pri bežnom postupe predstavovalo žiadosť o povolenie, ak: - sa žiadosť týka len jednej colnej správy, - žiadateľ úplne pridelí tovaru predpísané konečné použitie a - je zabezpečené riadne vykonanie operácií. 4. Ak colné orgány považujú akékoľvek informácie uvedené v žiadosti za neprimerané, môžu od žiadateľa požadovať doplňujúce informácie. Predovšetkým v prípadoch, keď žiadosť môže byť vyhotovená vo forme colného vyhlásenia, colné orgány musia požadovať, bez dosahu na článok 218, aby bol k žiadosti priložený dokument vyhotovený deklarantom, ktorý obsahuje aspoň nasledujúce informácie, ak takéto informácie nie sú považované za nepotrebné alebo nie sú uvedené v colnom vyhlásení: a) meno a adresa žiadateľa, deklaranta a operátora; b) charakter konečného použitia; c) technický popis tovaru, výrobkov, ktoré sú výsledkom jeho konečného použitia a spôsob ich identifikácie; d) odhadovaná výnosová sadzba alebo metóda, ktorou sa táto sadzba má určiť; e) odhadovanú lehota pre pridelenie konečného použitia tovaru; f) miesto, kde sa má tovar uviesť do konečného použitia. 5. Ak sa predkladá žiadosť o jediné povolenie, je potrebná predchádzajúca dohoda orgánov podľa nasledujúceho postupu. Žiadosť bude predložená colným orgánom určeným pre miesto - kde sa vedie hlavné účtovníctvo žiadateľa, ktoré umožní kontroly na základe auditu a kde sa vykonáva aspoň časť operácií, na ktoré sa má povolenie vzťahovať, alebo - inak tam, kde je tovaru pridelené predpísané konečné použitie. Tieto colné orgány zašlú žiadosť a návrh povolenia ostatným príslušným colným orgánom, ktoré potvrdia dátum prijatia do 15 dní. Ostatné príslušné colné orgány zašlú akékoľvek námietky do 30 dní odo dňa prijatia návrhu povolenia. Ak sú námietky oznámené v uvedenej lehote a nedôjde k dohode, žiadosť bude zamietnutá v rozsahu, v ktorom boli vznesené námietky. Colné orgány môžu vydať povolenie, ak do 30 dní neobdržali žiadne námietky k návrhu povolenia. Colné orgány vydávajúce povolenie zašlú kópiu všetkým príslušným colným orgánom. 6. Ak sa dve alebo viaceré colné správy všeobecne dohodnú na kritériách a podmienkach pre udelenie jediného povolenia, uvedené správy sa môžu dohodnúť aj na nahradení predchádzajúcej konzultácie jednoduchým oznámením. Takéto oznámenie je postačujúce vždy vtedy, keď sa jediné povolenie obnovuje alebo odníma. Článok 293 1. Povolenie podľa vzoru uvedeného v prílohe 67 bude poskytnuté osobám zriadeným na colnom území spoločenstva, ak sú splnené nasledujúce podmienky: a) plánované činnosti sú v súlade s predpísaným konečným použitím a s ustanoveniami o premiestňovaní tovaru v súlade s článkom 295 a je zabezpečené riadne vykonanie operácií; b) žiadateľ poskytne všetky záruky potrebné pre riadne vykonanie operácií a prevezme nasledujúce záväzky: - úplne alebo čiastočne prideliť tovaru predpísané konečné použitie alebo premiestniť ho a predložiť dôkaz o tomto pridelení alebo premiestnení v súlade s účinnými ustanoveniami; - nevykonávať kroky, ktoré nie sú v súlade so zamýšľaným účelom predpísaného konečného použitia, - oznámiť príslušným colným orgánom všetky faktory, ktoré môžu mať vplyv na povolenie; c) je zabezpečený účinný colný dohľad a administratívne dohody, ktoré majú uzatvoriť colné orgány, nie sú neúmerné daným ekonomickým potrebám; d) sú vedené a uchovávané primerané záznamy; e) je poskytnutá zábezpeka, ak to colné orgány považujú za potrebné. 2. Pri žiadosti podľa článku 292 (3) bude povolenie udelené osobám zriadeným na colnom území spoločenstva, a to vo forme prijatia colného vyhlásenia, za podmienok uvedených v odseku 1. 3. Povolenie musí obsahovať nasledujúce údaje, ak takéto informácie nie sú považované za nepotrebné: a) identifikácia držiteľa povolenia; b) tam, kde je to potrebné, číselný znak kombinovanej nomenklatúry alebo TARIC, druh a popis tovaru a operácií konečného použitia a ustanovenia o výnosových sadzbách; c) prostriedky a metódy identifikácie a colného dohľadu; d) lehota, v ktorej musí byť tovaru pridelené predpísané konečné použitie; e) colný úrad, v ktorom je tovar prihlásený do voľného obehu a úrady, ktoré majú vykonávať dohľad nad dohodami; f) miesta, kde musí byť tovaru pridelené predpísané konečné použitie; g) zábezpeka, ktorá má byť poskytnutá, tam, kde je to primerané; h) doba platnosti povolenia; i) tam, kde je to primerané, možnosť premiestnenia tovaru v súlade s článkom 296 (1); j) tam, kde je to primerané, zjednodušené opatrenia pre premiestnenie tovaru podľa článku 296 (2), druhý pododsek a (3); k) tam, kde je to primerané, zjednodušené postupy povolené v súlade s článkom 76 kódexu; l) metódy komunikácie. 4. Bez dosahu na článok 294, povolenie nadobúda účinnosť v deň vydania alebo v ktorýkoľvek neskorší deň uvedený v povolení. Článok 294 1. Colné orgány môžu vydať povolenie so spätnou platnosťou. Bez dosahu na odseky 2 a 3, povolenie vydané so spätnou platnosťou nadobudne účinnosť v deň predloženia žiadosti. 2. Ak sa žiadosť týka obnovenia povolenia pre rovnaký druh operácie a tovaru, povolenie môže byť udelené so spätnou platnosťou odo dňa straty účinnosti pôvodného povolenia. 3. Za výnimočných okolností môže byť spätná platnosť povolenia ďalej predĺžená, avšak nie o viac ako jeden rok pred dňom, kedy bola žiadosť predložená, ak existuje odôvodnená ekonomická potreba a: a) žiadosť sa netýka pokusu o podvod alebo zjavného zanedbania; b) účtovníctvo žiadateľa potvrdzuje, že všetky požiadavky opatrení možno považovať za splnené, a tam, kde je to primerané, s cieľom zabrániť nahradeniu, tovar je možné identifikovať pre príslušnú lehotu, pričom toto účtovníctvo umožňuje overenie opatrení; c) je možné vykonať všetky formality potrebné pre uzákonenie situácie tovaru, vrátane, tam, kde je to potrebné, zneplatnenia vyhlásenia. Článok 295 Strata účinnosti povolenia nemá vplyv na tovar, ktorý bol vo voľnom obehu na základe tohto povolenia pred stratou jeho účinnosti. Článok 296 1. Premiestnenie tovaru medzi dvomi rôznymi miestami určenými v tom istom povolení sa môže vykonať bez akýchkoľvek colných formalít. 2. Ak sa premiestnenie tovaru vykonáva medzi dvomi držiteľmi povolenia zriadenými v rôznych členských štátoch a príslušné colné orgány sa nedohodli na zjednodušených postupoch v súlade s odsekom 3, musí sa použiť kontrolná kópia T5 ustanovená v prílohe 63 v súlade s nasledujúcim postupom: a) odosielateľ trojmo vyplní kontrolnú kópiu T5 (jeden originál a dve kópie). Kópie musia byť riadne očíslované; b) kontrolná kópia T5 musí obsahovať nasledujúce informácie: - v rubrike A ("Výstupný úrad"), adresa príslušného colného úradu uvedeného v povolení odosielateľa, - v rubrike 2, meno alebo obchodný názov, úplnú adresu a číslo povolenia odosielateľa, - v rubrike 8, meno alebo obchodný názov, úplnú adresu a číslo povolenia prijímateľa, - text v rubrike 8 "dôležitá poznámka" a v rubrike B sa vynechá - v rubrike 31 a prípadne 33, popis tovaru v čase premiestnenia, vrátane počtu položiek a príslušného číselného znaku CN, - v rubrike 38 čistá hmotnosť tovaru, - v rubrike 103 čisté množstvo tovaru slovom, - v rubrike 104 začiarknutie v rubrike "ostatné (uveďte)" a veľkými písmenami jedno z nasledujúcich označení: - DESTINO ESPECIAL: MERCANCÍAS RESPECTO DE LAS CUALES, LAS OBLIGACIONES SE CEDEN AL CESIONARIO (REGLAMENTO (CEE) No 2454/93, ARTÍCULO 296) - SÆRLIGT ANVENDELSESFORMÅL: VARER, FOR HVILKE FORPLIGTELSERNE OVERDRAGES TIL ERHVERVEREN (FORORDNING (EØF) Nr. 2454/93, ARTIKEL 296) - BESONDERE VERWENDUNG: WAREN MIT DENEN DIE PFLICHTEN AUF DEN ÜBERNEHMER ÜBERTRAGEN WERDEN (ARTIKEL 296 DER VERORDNUNG (EWG) Nr. 2454/93) - ΕΙΔΙΚΟΣ ΠΡΟΟΡΙΣΜΟΣ: ΕΜΠΟΡΕΓΜΑΤΑ ΓΙΑ ΤΑ ΟΠΟΙΑ ΟΙ ΥΠΟΧΡΕΩΣΕΙΣ ΕΚΧΩΡΟΥΝΤΑΙ ΣΤΟΝ ΕΚΔΟΧΕΑ (ΑΡΘΡΟ 296 ΚΑΝΟΝΙΣΜΟΣ (ΕΟΚ) αριθ. 2454/93) - END-USE: GOODS FOR WHICH THE OBLIGATIONS ARE TRANSFERRED TO THE TRANSFEREE (REGULATION (EEC) No 2454/93, ARTICLE 296) - DESTINATION PARTICULIÈRE: MARCHANDISES POUR LESQUELLES LES OBLIGATIONS SONT TRANSFÉRÉES AU CESSIONNAIRE [RÈGLEMENT (CEE) No 2454/93, ARTICLE 296] - DESTINAZIONE PARTICOLARE: MERCI PER LE QUALI GLI OBBLIGHI SONO TRASFERITI AL CESSIONARIO (REGOLAMENTO (CEE) N. 2454/93, ARTICOLO 296) - BIJZONDERE BESTEMMING: GOEDEREN WAARVOOR DE VERPLICHTINGEN AAN DE OVERNEMER WORDEN OVERGEDRAGEN (VERORDENING (EEG) Nr. 2454/93, ARTIKEL 296) - DESTINO ESPECIAL: MERCADORIAS RELATIVAMENTE ÀS QUAIS AS OBRIGAÇÕES SÃO TRANSFERIDAS PARA O CESSIONÁRIO [REGULAMENTO (CEE) N.o 2454/93, ARTIGO 296.o] - TIETTY KÄYTTÖTARKOITUS: TAVARAT, JOIHIN LIITTYVÄT VELVOITTEET SIIRRETÄÄN SIIRRONSAAJALLE (ASETUS (ETY) N:o 2454/93, 296 ARTIKLA) - ANVÄNDNING FÖR SÄRSKILDA ÄNDAMÅL: VAROR FÖR VILKA SKYLDIGHETERNA ÖVERFÖRS TILL DEN MOTTAGANDE PARTEN (ARTIKEL 296 I FÖRORDNING (EEG) nr 2454/93) - v rubrike 106: - prvky zdanenia dovezeného tovaru, - registračné číslo a dátum vyhlásenia pre prepustenie do voľného obehu a meno a adresa colného úradu, kde bolo vyhlásenie vyhotovené; c) odosielateľ zašle celý súbor kontrolných kópií T5 prijímateľovi; d) prijímateľ priloží originál obchodného dokumentu, v ktorom je uvedený dátum prijatia tovaru, k súboru kontrolných kópií T5 a predloží všetky dokumenty colnému úradu určenému v jeho povolení. Taktiež okamžite oznámi tomuto colnému úradu colnici akýkoľvek prebytok, nedostatok, náhradu alebo inú nezrovnalosť; e) colný úrad, uvedený v prijímateľovom povolení v origináli T5, vyplní rubriku J, vrátane dátumu prijatia príjemcom, po overení zodpovedajúcich obchodných dokumentov a uvedie dátum a opečiatkuje originál v rubrike J a dve kópie v rubrike E. Colný úrad si ponechá druhú kópiu vo svojich záznamoch a originál a prvú kópiu vráti prijímateľovi; f) prijímateľ si ponechá prvú kópiu T5 vo svojich záznamoch a originál zašle odosielateľovi; g) odosielateľ si ponechá originál vo svojich záznamoch. Príslušné colné orgány môžu súhlasiť so zjednodušeným postupom v súlade s ustanoveniami pre používanie kontrolnej kópie T5. 3. Ak sú príslušné colné orgány toho názoru, že je zabezpečené riadne vykonanie operácií, môžu súhlasiť s premiestnením tovaru medzi dvomi držiteľmi povolenia, ktorí sú zriadení v dvoch rôznych členských štátoch, a to bez použitia kontrolnej kópie T5. 4. Ak sa premiestnenie vykonáva medzi dvomi držiteľmi povolenia, ktorí sú zriadení v tých istých členských štátoch, toto musí byť vykonané v súlade s národnými predpismi. 5. Pri prijatí tovaru sa prijímateľ stáva nositeľom povinností podľa tejto kapitoly v súvislosti s premiestneným tovarom. 6. Odosielateľ bude zbavený svojich povinností, ak sú splnené nasledujúce podmienky: - prijímateľ obdržal tovar a bol informovaný, že tovar, v súvislosti s ktorým sú postúpené povinnosti, podlieha colnému dohľadu nad konečným použitím; - colnú kontrolu prevzal colný orgán prijímateľa; ak colné orgány nestanovia inak, dôjde k tomu vtedy, keď prijímateľ zapíše tovar do svojich záznamov. Článok 297 1. Ak letecké spoločnosti, ktoré sa zaoberajú medzinárodnou dopravou, premiestňujú materiály pre údržbu alebo opravu lietadiel buď na základe výmenných zmlúv, alebo pre vlastné potreby leteckej spoločnosti, namiesto kontrolnej kópie T5 možno použiť letecký nákladný list alebo ekvivalentný dokument. 2. Letecký nákladný list alebo ekvivalentný dokument musí obsahovať aspoň nasledujúce náležitosti: a) názov odosielajúcej leteckej spoločnosti, b) názov letiska v mieste odjazdu, c) názov prijímajúcej leteckej spoločnosti, d) názov letiska v mieste určenia, e) popis materiálov, f) počet položiek. Náležitosti uvedené v predchádzajúcom pododseku môžu byť predložené v kódovanej forme alebo na základe odkazu k priloženému dokumentu. 3. Letecký nákladný list alebo ekvivalentný dokument musí mať na prednej strane jedno z nasledujúcich označení veľkými písmenami: - DESTINO ESPECIAL - SÆRLIGT ANVENDELSESFORMÅL - BESONDERE VERWENDUNG - ΕΙΔΙΚΟΣ ΠΡΟΟΡΙΣΜΟΣ - END-USE - DESTINATION PARTICULIÉRE - DESTINAZIONE PARTICOLARE - BIJZONDERE BESTEMMING - DESTINO ESPECIAL - TIETTY KÄYTTÖTARKOITUS - ANVÄNDNING FÖR SÄRSKILDA ÄNDAMÅL 4. Odosielajúca letecká spoločnosť si ponechá kópiu leteckého nákladného listu alebo ekvivalentného dokumentu ako súčasť svojej evidencie a spôsobom, ktorý predpíšu colné orgány členského štátu miesta odjazdu, vyhotoví ďalšiu kópiu, ktorá má byť k dispozícii príslušnému colnému úradu. Prijímajúca letecká spoločnosť si ponechá kópiu leteckého nákladného listu alebo ekvivalentného dokumentu ako súčasť svojej evidencie a spôsobom, ktorý predpíšu colné orgány členského štátu určenia, vyhotoví ďalšiu kópiu, ktorá má byť k dispozícii príslušnému colnému úradu. 5. Neporušené materiály a kópie nákladného leteckého listu alebo ekvivalentného dokumentu musia byť doručené prijímajúcej leteckej spoločnosti na miestach, ktoré určia colné orgány v členskom štáte sídla leteckej spoločnosti. Prijímajúca letecká spoločnosť zapíše materiály do svojich záznamov. 6. Povinnosti vyplývajúce z odsekov 1 až 5 prechádzajú zo zasielajúcej leteckej spoločnosti na prijímajúcu leteckú spoločnosť v čase, keď sú neporušené materiály a kópie leteckého nákladného listu alebo ekvivalentného dokumentu doručené prijímajúcej leteckej spoločnosti. Článok 298 1. Colné orgány môžu schváliť vývoz tovaru alebo zničenie tovaru za podmienok, ktoré určia. 2. Ak sú vyvážené poľnohospodárske výrobky, v rubrike 44 Jednotného administratívneho dokumentu alebo akéhokoľvek iného použitého dokumentu musí byť jedno z nasledujúcich označení veľkými písmenami: - ARTÍCULO 298, REGLAMENTO (CEE) No 2454/93, DESTINO ESPECIAL: MERCANCÍAS DESTINADAS A LA EXPORTACIÓN — NO SE APLICAN RESTITUCIONES AGRÍCOLAS - ART. 298 I FORORDNING (EØF) Nr. 2454/93 SÆRLIGT ANVENDELSESFORMÅL: VARER BESTEMT TIL UDFØRSEL — INGEN RESTITUTION - ARTIKEL 298 DER VERORDNUNG (EWG) Nr. 2454/93 BESONDERE VERWENDUNG: ZUR AUSFUHR VORGESEHENE WAREN — ANWENDUNG DER LANDWIRTSCHAFTLICHEN AUSFUHRERSTATTUNGEN AUSGESCHLOSSEN - ΑΡΘΡΟ 298 ΤΟΥ ΚΑΝ. (CEE) αριθ. 2454/93 ΕΙΔΙΚΟΣ ΠΡΟΟΡΙΣΜΟΣ: ΕΜΠΟΡΕΓΜΑΤΑ ΠΡΟΟΡΙΖΟΜΕΝΑ ΓΙΑ ΕΞΑΓΩΓΗ — ΑΠΟΚΛΕΙΟΝΤΑΙ ΟΙ ΓΕΩΡΓΙΚΕΣ ΕΠΙΣΤΡΟΦΕΣ - ARTICLE 298 REGULATION (EEC) No 2454/93 END-USE: GOODS DESTINED FOR EXPORTATION — AGRICULTURAL REFUNDS NOT APPLICABLE - ARTICLE 298, RÈGLEMENT (CEE) No 2454/93 DESTINATION PARTICULIÈRE: MARCHANDISES PRÉVUES POUR L'EXPORTATION — APPLICATION DES RESTITUTIONS AGRICOLES EXCLUE - ARTICOLO 298 (CEE) No 2454/93 DESTINAZIONE PARTICOLARE: MERCI PREVISTE PER L'ESPORTAZIONE — APPLICAZIONE DELLE RESTITUZIONI AGRICOLE ESCLUSA - ARTIKEL 298, VERORDENING (EEG) Nr. 2454/93 BIJZONDERE BESTEMMING: VOOR UITVOER BESTEMDE GOEDEREN — LANDBOUWRESTITUTIES NIET VAN TOEPASSING - ARTIGO 298.o REG. (CEE) N.o 2454/93 DESTINO ESPECIAL: MERCADORIAS DESTINADAS À EXPORTAÇÃO — APLICAÇÃO DE RESTITUIÇÕES AGRÍCOLAS EXCLUÍDA - 298 ART., AS. 2454/93 TIETTY KÄYTTÖTARKOITUS: VIETÄVIKSI TARKOITETTUJA TAVAROITA — MAATALOUSTUKEA EI SOVELLETA - ARTIKEL 298 I FÖRORDNING (EEG) nr 2454/93 AVSEENDE ANVÄNDNING FÖR SÄRSKILDA ÄNDAMÅL: VAROR AVSEDDA FÖR EXPORT — JORDBRUKSBIDRAG EJ TILLÄMPLIGA 3. Ak sa tovar vyváža, od doby prijatia vývozného vyhlásenia sa považuje za tovar nepochádzajúci zo spoločenstva. 4. V prípade zničenia platí článok 182 (5) kódexu. Článok 299 Ak colné orgány súhlasia s tým, že iné použitie tovaru, ako použitie uvedené v povolení, je odôvodnené, takéto použitie, iné ako vývoz alebo zničenie, zahŕňa vznik colného dlhu. Článok 208 kódexu platí primerane. Článok 300 1. Tovar uvedený v článku 291 (1) zostáva pod colným dohľadom a podlieha dovoznému clu dovtedy, kým: a) mu je prvý raz pridelené predpísané konečné použitie; b) vyvezený, zničený alebo inak použitý v súlade s článkami 298 a 299. Ak je však tovar vhodný na opakované použitie a colné orgány to považujú za primerané na účel zabránenia zneužitiu, colný dohľad pokračuje po dobu, ktorá nie je dlhšia ako dva roky od dátumu prvého pridelenia. 2. Odpad a zvyšky, ktoré sú výsledkom spracovania alebo prepracovania tovaru a strát vyplývajúcich z prirodzeného úbytku, sa považujú za tovar, ktorému bolo pridelené predpísané konečné použitie. 3. Pre odpad a zvyšky, ktoré sú výsledkom zničenia tovaru, colný dohľad skončí vtedy, keď im je pridelené povolené colne schválené určenie alebo použitie." 8. V článkoch 397, 419 (4) a 434 (6) sa slová "články 463 až 470" nahrádzajú slovami "článok 843". 9. Kapitoly 11 a 12 hlavy II časti II (články 463 až 495) sa vypúšťajú. 10. Článok 843 sa nahrádza takto: "Článok 843 1. Táto hlava ustanovuje podmienky uplatniteľné pre tovar prepravovaný z jedného miesta na colnom území spoločenstva na iné miesto, ktorý dočasne opustí toto územie, bez ohľadu na to, či prejde územím tretej krajiny, a ktorého odobratie alebo vývoz z colného územia spoločenstva je zakázané alebo podlieha obmedzeniam, clám alebo iným poplatkom pri vývoze na základe opatrenia spoločenstva, ak toto opatrenia takto ustanovuje a bez dosahu na akékoľvek osobitné ustanovenia, ktoré môže obsahovať. Tieto podmienky však neplatia: - ak je pri prihlasovaní tovaru na vývoz z colného územia spoločenstva colnému úradu, v ktorom sa vykonávajú vývozné formality, predložený dôkaz, že bolo prijaté administratívne opatrenie, ktorým sa tovar oslobodzuje od obmedzenia, že boli zaplatené všetky clá, dane alebo iné poplatky alebo že za daných okolností tovar môže opustiť colné územie spoločenstva bez ďalších formalít, alebo - ak je tovar dopravovaný priamou dopravnou linkou bez zastávky mimo colného územia spoločenstva alebo pravidelnou prepravnou službou v zmysle článku 313a. 2. Ak je tovar prepustený do režimu tranzitu spoločenstva, príkazca zapíše do dokumentu použitého pre tranzitné vyhlásenie spoločenstva, konkrétne do rubriky 44 ("Doplňujúce informácie") Jednotného administratívneho dokumentu, ak je tento použitý, jednu z nasledujúcich viet: - Salida de la Comunidad sometida a restricciones o imposiciones en virtud del (de la) Reglamento/Directiva/Decisión no … - Udpassage fra Fællesskabet undergivet restriktioner eller afgifter i henhold til forordning/direktiv/afgørelse nr. … - Ausgang aus der Gemeinschaft — gemäß Verordnung/Richtlinie/Beschluß Nr. … Beschränkungen oder Abgaben unterworfen. - Η έξοδος από την Κοινότητα υποβάλλεται σε περιορισμούς η σε επιβαρύνσεις από τον κανονισμό/την οδηγία/την απόφαση αριθ. … - Exit from the Community subject to restrictions or charges under Regulation/Directive/Decision No … - Sortie de la Communauté soumise à des restrictions ou à des impositions par le règlement ou la directive/décision no … - Uscita dalla Comunità soggetta a restrizioni o ad imposizioni a norma del(la) regolamento/direttiva/decisione n. … - Bij uitgang uit de Gemeenschap zijn de beperkingen of heffingen van Verordening/Richtlijn/Besluit nr. … van toepassing. - Saída da Comunidade sujeita a restrições ou a imposições pelo(a) Regulamento/Directiva/Decisão n.o … - Yhteisöstä vientiin sovelletaan asetuksen/direktiinvinl./päätöksen N:o … mukaisia rajoituksia tai maksuja - Utförsel från gemenskapen omfattas i enlighet med förordning/direktiv/beslut … av restriktioner eller pålagor 3. A